RAZPISNA DOKUMENTACIJA

JAVNI razpiS ZA DEMONSTRACIJSKE PROJEKTE VZPOSTAVLJANJA PAMETNIH MEST IN SKUPNOSTI

»JR PMIS«

Kazalo

[I. BESEDILO JAVNEGA RAZPISA 4](#_Toc64024521)

[II. POJASNILA K JAVNEMU RAZPISU 4](#_Toc64024522)

[1. NAMEN, CILJ IN PREDMET JAVNEGA RAZPISA 4](#_Toc64024523)

[2. REGIJI IZVAJANJA 8](#_Toc64024524)

[3. POGOJI ZA UGOTAVLJANJE UPRAVIČENOSTI 8](#_Toc64024525)

[3.1 Dokazila in način preverjanja pogojev 8](#_Toc64024526)

[4. MERILA ZA OCENJEVANJE VLOG 12](#_Toc64024527)

[5. VIŠINA SREDSTEV 21](#_Toc64024528)

[6. UPRAVIČENI STROŠKI IN NAČIN NJIHOVEGA DOKAZOVANJA 21](#_Toc64024529)

[6.1 Upravičeni stroški in način njihovega dokazovanja 22](#_Toc64024530)

[6.2 Opredelitev vseh dokazil, potrebnih za uveljavljanje opravičenega stroška: 22](#_Toc64024531)

[6.3 Dokazovanje upravičenosti stroškov 27](#_Toc64024532)

[6.4 Obdobje upravičenosti stroškov in izdatkov 28](#_Toc64024533)

[7. Zahteve glede varovanja poslovnih skrivnosti 28](#_Toc64024534)

[8. Zahteve glede varovanja osebnih podatkov 29](#_Toc64024535)

[9. NAVODILA ZA IZDELAVO VLOGE 31](#_Toc64024536)

[9.1 Popolna vloga 31](#_Toc64024537)

[10. ROKI IN NAČIN PRIJAVE 32](#_Toc64024538)

[11. ODPIRANJE IN PREGLED VLOG 32](#_Toc64024539)

[11.1 Pregled formalne ustreznosti oz. popolnosti posredovanih vlog 33](#_Toc64024540)

[11.2 Pregled vsebinske ustreznosti posredovanih vlog 33](#_Toc64024541)

[12. OCENJEVANJE VLOG 34](#_Toc64024542)

[13. OBVEŠČANJE O IZBORU IN POGOJI ZA PODPIS POGODBE 35](#_Toc64024543)

[14. DOSEGANJE CILJEV OZ. KAZALNIKOV OPERACIJE 36](#_Toc64024544)

[15. MOREBITNO DOPOLNILNO FINANCIRANJE 36](#_Toc64024545)

[16. OSTALE ZAHTEVE 37](#_Toc64024546)

[16.1 Zahteve glede informiranja in obveščanja javnosti 37](#_Toc64024547)

[16.2 Zahteve glede spremljanja neto prihodkov operacije 37](#_Toc64024548)

[17. DODATNE INFORMACIJE IN OBVEŠČANJE 37](#_Toc64024549)

[18. IZVAJANJE PROJEKTA 38](#_Toc64024550)

[19. SPREMEMBA IZVAJANJA PROJEKTA 38](#_Toc64024551)

[III. PRILOGE K RAZPISNI DOKUMENTACIJI 39](#_Toc64024552)

[Obrazec 1: Podatki o projektu, prijavitelju, partnerjih in finančni podatki (.xlsx) 39](#_Toc64024553)

[Obrazec 2: Izjava o sprejemanju pogojev javnega razpisa (prijaviteljev in partnerjev konzorcija) (.docx) 39](#_Toc64024554)

[Obrazec 3: Prijava projekta (.docx) 39](#_Toc64024555)

[Obrazec 4: Evidenca opravljenega dela (xlsx) 39](#_Toc64024556)

[Priloga 1: Vzorec pogodbe o sofinanciranju (.docx) 39](#_Toc64024557)

[Priloga 2 Vzorec konzorcijske pogodbe (.docx) 39](#_Toc64024558)

[Priloga 3: Oprema ovojnice za prijavo (.docx) 39](#_Toc64024559)

[Priloga 5: Tehnična priloga (Kontekst Broker) (.docx) 39](#_Toc64024560)

[Priloga 6: Metodologija izračuna standardne lestvice stroška na enoto za stroške osebja (SSE) (.pdf) 39](#_Toc64024561)

# BESEDILO JAVNEGA RAZPISA

# Spletna poveza na besedilo razpisa ([pdf dokument](https://www.gov.si/assets/ministrstva/MJU/DID/PMIS/JAVNI_RAZPIS_PMIS.pdf)).

# POJASNILA K JAVNEMU RAZPISU

Razpisna dokumentacija obsega podrobnejša pojasnila posameznih poglavij javnega razpisa, kjer je potrebno, določa način dokumentiranja opravičenih stroškov, dokazila za izpolnjevanje pogojev javnega razpisa ter navodila in obrazce za prijavo.

Razpisna dokumentacija je na voljo na [tem spletnem naslovu](https://www.gov.si/zbirke/javne-objave/javni-razpis-za-demonstracijske-projekte-vzpostavljanja-pametnih-mest-in-skupnosti-jr-pmis/). Razpisna dokumentacija se lahko posreduje tudi po elektronski pošti. Potencialni prijavitelj mora zahtevo za posredovanje razpisne dokumentacije poslati na elektronski naslov: gp.mju@gov.si

## NAMEN, CILJ IN PREDMET JAVNEGA RAZPISA

**Dodatna pojasnila o predmetu javnega razpisa**

Digitalizacija mest in skupnosti pelje po poti zahtevnega preoblikovanja, ki vključuje družbene, gospodarske, urbane, mobilnostne, izobraževalne, tehnološke in kulturne spremembe. Mesta in skupnosti s tem postajajo izhodišča za digitalno preoblikovanje celotne družbe. Ob epidemiji COVID-19 se je pokazalo kot ključno vse tisto, kar lahko opravimo na daljavo, brezkontaktno, kar hkrati predstavlja varnost tako za ponudnika, kakor tudi uporabnika. Ravno to nam omogočajo napredne tehnologije, ki so sedaj še toliko bolj stopile v ospredje. Vendar je pametno mesto ali skupnost več od prepoznavanja potreb posameznika, biti mora sposobno učinkovito upravljati vire za zadovoljevanje družbenih, gospodarskih in okolijskih potreb v dobrobit občanov kot skupnosti.

Pri zagotavljanju tehnoloških rešitev mora biti v središču digitalnega preoblikovanja človek. To pa je vse prej kot lahka naloga, saj so mesta in skupnosti pogosto organizirana po ločenih področjih in so le redko upravljana kot celovita entiteta, pri čemer po navadi odločevalci tudi nimajo vpogleda v dogajanje v mestu ali skupnosti v realnem času, niti ne kvalitetnih agregiranih podatkov, na osnovi katerih bi lahko sprejemali odločitve.

Strateško vodenje digitalnega preoblikovanja mest in skupnosti mora temeljiti na dolgoročnih razvojnih strategijah in razvojnih partnerstvih, ki morajo omogočati neovirano sodelovanje med lokalnimi skupnostmi, različnimi gospodarskimi dejavnostmi in vrednostnimi verigami na lokalni ravni ter v povezovanju med geografsko ali interesno sorodnimi občinami. Zagotoviti je treba sistemsko povezanost s prizadevanji na državni ravni. Nesistematična implementacija digitalnih tehnologij lahko že v izhodišču bistveno zmanjša potencial izrabe prednosti, ki temeljijo na povezovanju, odprtosti in dostopnosti, uporabi standardnih rešitev, pravilih interoperabilnosti, analitiki masovnih podatkov in souporabi digitalne infrastrukture.

Ob vseh negativnih posledicah pandemije COVID-19 hkrati postaja očitno, da je za večanje odpornosti družbe ključno spodbujanje uporabe digitalnih storitev in digitalizacije. V času pandemije COVID-19 se je pokazala močna podhranjenost občin na področju digitalizacije, kriza ob tej pandemiji pa je pospešila uporabo digitalnih rešitev, orodij in storitev ter silila v svetovni prehod v digitalno gospodarstvo, digitalno javno upravo in lokalno samoupravo z namenom omejitve fizične interakcije. Spremembe, ki jih prinaša digitalizacija, učinkovito odpravljajo dosedanje ovire za poslovanje, komuniciranje in družbeno udejstvovanje.

V začetku digitalizacije je bila tehnologija tista, ki je spodbujala razvoj, pri tem pa so mnogi vidiki zaostajali, kar nas je pripeljalo do situacije, ko imamo posamezne silosne storitve in orodja, ki med seboj niso povezana, in zato ne dosegajo pravih razvojnih učinkov. Sedaj, ko so koncepti vsestranske digitalizacije že veliko bolj uveljavljeni in razviti, vemo, da sama tehnologija ni dovolj, temveč je pomembno in treba upoštevati tudi širši družbeni vidik posameznega segmenta, ki je predmet digitalizacije.

V prizadevanjih za digitalno preoblikovanje so ravno lokalna okolja najbolj primerna za vzpostavitev partnerstev, razvoj kompetenc, generiranje in uporabo novih podatkovnih virov, investiranje v digitalno infrastrukturo in digitalno reševanje težav lokalnih skupnosti. S široko uporabo digitalnih tehnologij lahko mesta in skupnosti postanejo pametna, si zagotovijo trajnostni razvoj, ki gre v korak z izzivi časa ter spodbudno vplivajo na rast in blaginjo v državi.

Mesta in skupnosti morajo priti do ustreznih instrumentov in nove ravni inteligence – postati morajo pametna. Uporaba naprednih digitalnih tehnologij za reševanje razvojnih, gospodarskih in političnih izzivov, s katerimi se soočajo, je v tem kontekstu izbira brez alternative.

**Podrobnejše pojasnilo za demonstracijske projekte:**

Demonstracijski projekti so v tem javnem razpisu projekti, s katerimi se podpre razvoj, vzpostavitev, testiranje, prične praktična uporaba, evalvacija in diseminacija aktivnosti, metodologij ali pristopov, ki so novi ali nepoznani v specifičnem smislu projekta, kot npr. v geografskem, ekološkem, družbeno – ekonomskem smislu, in se jih lahko uporabi kjerkoli drugje v podobnih razmerah.

Demonstracijski projekti morajo biti oblikovani od vsega začetka z namenom prikazati, ali ciljne tehnike in metode delujejo v kontekstu projekta (geografskem, ekološkem, družbeno-ekonomskem, …). Spremljanje in vrednotenje ter aktivna diseminacija glavnih rezultatov projekta ali spoznanja iz tega naslova so sestavni deli projekta ter njegove nadaljnje uporabe. Uspešni demonstracijski projekti so namenjeni temu, da spodbudijo druge deležnike k uporabi metod in tehnik, prikazanih v projektu. V vsakem primeru mora biti projekt oblikovan tako, da omogoča ponovljivost in prenos (kot npr. prenos znanja in rešitev).

Upravičenci bodo morali v okviru projekta vzpostaviti oziroma si zagotoviti ustrezne pogoje (npr. ustrezno infrastrukturo, ipd.) za postavitev in demonstracijo novih, inovativnih rešitev, s čimer bodo pridobili testne rezultate dejanske uporabe. Predstaviti bodo morali uporabo zainteresiranim deležnikom.

Prijavitelj mora v vlogi jasno in realno prikazati vse zahtevane razvojne faze, vključno z razvojem, vzpostavitvijo in demonstracijskim delom.

Namen demonstracijskega projekta ni vključevanje preprostih ali ponavljajočih se sprememb na proizvodih, proizvodnih postopkih, obstoječih storitvah in ostalih postavitvah, ki se izvajajo, tudi če take spremembe lahko predstavljajo izboljšave.

**Integracija že obstoječih rešitev**

Projekti lahko naslavljajo problematiko znotraj enega vsebinskega področja, skozi kriterije pa se spodbuja naslavljanje več vsebinskih področij glede na opis pametnega mesta. Dovoljen je razvoj novih ali združevanje že obstoječih rešitev. Ob združevanju že obstoječih rešitev je treba vložiti dodaten razvoj za nastanek nove celostne rešitve, ki mora izkazovati inovativnost, ki je prej ni bilo. Pri tem želimo opozoriti, da združevanje različnih področij lahko vzame vsaj toliko časa kot izdelava posamezne rešitve, kar je treba upoštevati pri časovnem načrtovanju projektov.

**Pametna mesta in skupnosti**

Pametno mesto ali skupnost je za namene tega javnega razpisa opredeljeno kot mesto/skupnost, ki uporablja napredne IKT in odprte podatke za učinkovitejše in inteligentnejše upravljanje z viri, kar ima za posledico izboljšane storitve za uporabnike in skupnosti, ki sestavljajo mesta ali skupnosti. To lahko pomeni npr. manjše stroške, prihranke energije, manjši vpliv na okolje, lažjo dostopnost. Takšni sistemi so zapleteni in nelinearni. Pametno mesto ali skupnost predstavlja ekosistem za digitalno preoblikovanje mesta, skupnosti, regije.

Pametna mesta določajo trije elementi, ki mu omogočajo trajnostni razvoj:

* Podatkovna analitika za boljše odločitve.
* Sposobnost predvidevanja problemov, njihovo proaktivno reševanje in minimiziranje posledic.
* Koordiniranje virov in procesov za hitro odzivanje in učinkovito delovanje.

Celosten pristop k vzpostavljanju pametnih mest in skupnosti, ki je širši od namena tega razpisa a prav tako pomemben za uspeh projektov je opredeljen v dokumentu Evropske komisije z naslovom »Blueprint for cities and regions as launch pads for digital transformation[[1]](#footnote-1)«.

Pametno mesto je kraj, kjer so tradicionalna omrežja in storitve učinkovitejši z uporabo digitalnih in telekomunikacijskih tehnologij v korist svojih prebivalcev in podjetij[[2]](#footnote-2).

Pametno mesto presega uporabo informacijskih in komunikacijskih tehnologij (IKT) za boljšo rabo virov in manj emisij. Pomeni npr. pametnejša mestna prometna omrežja, nadgrajene objekte za oskrbo z vodo in odlaganje odpadkov ter učinkovitejše načine za osvetlitev in ogrevanje stavb. Pomeni tudi bolj interaktivno in odzivno mestno upravo, varnejše javne prostore in zadovoljevanje potreb starajočega se prebivalstva.

**Internet stvari**

V spodnjem besedilu želimo predstaviti pojem interneta stvari (IoT) na podlagi različnih definicij Evropske komisije, OECD-ja, itd..

Internet stvari združuje fizični in navidezni svet ter ustvarja pametna okolja. Internet stvari predstavlja naslednji korak k digitalizaciji naše družbe in gospodarstva, kjer so predmeti in ljudje med seboj povezani s komunikacijskimi omrežji in poročajo o svojem stanju in/ali okolju v okolici[[3]](#footnote-3).

Internet stvari so naprave, ki aktivno komunicirajo z uporabo žičnih in brezžičnih omrežij, ki niso računalniki v tradicionalnem smislu in v takšni ali drugačni obliki uporabljajo internet.

Internet stvari je tehnologija, ki omogoča prepoznavanje vseh fizičnih predmetov in njihova navidezna predstavitev na medmrežju. Gre za povezovanje velikega števila naprav, stvari, ki imajo vgrajena tipala, ki bolj ali manj samostojno komunicirajo med seboj in z najrazličnejšimi aplikacijami. Internet stvari je mogoče razumeti kot fizične naprave z identiteto in virtualnimi osebnostmi, ki delujejo v pametnih prostorih z inteligentnimi vmesniki za povezovanje in interakcijo z vsakim, da ustvarijo smiselne rezultate in udobje za skupnosti končnih uporabnikov v družbenem, okoljskem in uporabniškem kontekstu.

**Vsebinska področja**

ki jih razpis naslavlja, so:

1. Upravljanje z viri in infrastrukturo, kot npr.:

* Energetska učinkovitost stavb.
* Izboljšanje javne razsvetljave.
* Izboljšanje vodovodnega sistema.
* Izboljšanje rabe javnih površin.
* Vlaganje v obnovljive vire energije.
* Izboljšanje na področju gradbeništva in upravljanja stavb.

2. Skrb za okolje, kot npr.:

* Rešitve na področju ravnanja z odpadki.
* Okoljske meritve (npr. kakovost zraka, hrup,..).
* Informacijski center kot servis za zbiranje informacij o nepravilnostih v okolju na področju javnih storitev (npr. razsvetljava, odpadki itd.) oz. v primeru nedovoljenih posegov v okolje (npr. kurjenje v naravi, divja odlagališča itd.).

3. Zdravo in aktivno življenje, kot npr.:

* Rešitve na področju aktivnega vključevanja občanov v občinsko dogajanje (npr. na področju športa).
* Rešitve za preprečevanje socialne izolacije občanov.
* Rešitve na področju varnosti na domu.

4. Mobilnost, logistika in transport, kot npr.:

* Rešitve za spremljanje in povezovanje javnega potniškega prometa.
* Rešitve za izboljšanje prometnih tokov.
* Uvedba rešitev za parkiranje.
* Rešitve na področju trajnostne mobilnosti - souporaba električnih vozil.
* Rešitve na področju trajnostne mobilnosti - vzpostavitev infrastrukture za električno polnjenje vozil.
* Storitve za izboljšanje mobilnosti občanov (storitve prevoza za starejše občane, deljen prevoz).
* Rešitve na področju ureditve signalizacije v prometu (pametni semaforji, pametni prehodi za pešce).

5. Kultura, šport in turizem, kot npr.:

* Povezovanje in promocija kulturnih storitev.
* Digitalizacija vsebin kulturne dediščine.
* Povezovanje in promocija turistične ponudbe.
* Personalizacija turistične ponudbe za različne ciljne skupine turistov.
* Posredovanje informacij turistom, specifične za lokacijo na kateri se nahajajo.
* Povezovanje in promocija športnih prireditev, dogodkov in storitev.

6. Varnost in zaščita, kot npr.:

* Uporaba senzorjev za nadzor okolja in predvidevanje naravnih nesreč
* Operativni center za pametno mesto.
* Informacijski center kot servis za obveščanje javnih služb in občanov v primeru nesreč.
* Rešitve na področju informiranja o lokacijah defibrilatorjev.
* Rešitve za prostovoljna gasilska društva v skupnem informacijskem sistemu občine ali na regijski ravni.

Horizontalne tematike vključenost, soodločanje in ekosistem pametnega mesta[[4]](#footnote-4) se lahko vključi samo v povezavi s preostalimi vsebinskimi področji kot npr.:

* Izboljšanje transparentnosti in dostopnosti javnih podatkov
* Rešitve za izboljšanje komunikacije med občinsko upravo in občani
* Integracijska platforma.

## REGIJI IZVAJANJA

Operacije se bodo izvajale v vzhodni in zahodni kohezijski regiji. Če bi se med izvajanjem projekta ali v okviru preverjanja na kraju samem ugotovilo, da se projekt ne izvaja v celoti v regiji, ki je bila v vlogi navedena ob prijavi projekta na javni razpis, lahko ministrstvo odstopi od pogodbe in zahteva vrnitev že prejetih sredstev z zakonskimi zamudnimi obrestmi od dneva prejema sredstev na transakcijski račun do dneva vračila v državni proračun Republike Slovenije.

Razdelitev slovenskih občin glede na vzhodno oz. zahodno kohezijsko regijo je predstavljena v razpisni dokumentaciji. Občina Litija se skladno z navodilom organa upravljanja pri koriščenju sredstev evropske kohezijske politike v obdobju 2014–2020 umešča v kohezijsko regijo Zahodna Slovenija, čeprav je statistično uvrščena v kohezijsko regijo Vzhodna Slovenija.

V Sloveniji obstaja 12 statističnih regij po standardni shemi klasifikacije statističnih teritorialnih enot v Evropski Uniji (NUTS-3).

## POGOJI ZA UGOTAVLJANJE UPRAVIČENOSTI

### Dokazila in način preverjanja pogojev

V javnem razpisu navedeni pogoji morajo biti izpolnjeni in so predmet preverjanja.

|  |  |  |
| --- | --- | --- |
|  | **POGOJ** | **DOKAZILO IN NAČIN PREVERJANJA** |
| **3.1.1** | **Splošni pogoji, ki jih mora izpolnjevati prijavitelj in konzorcijski partnerji** |  |
| 1 | Konzorcijski partnerji so občine, prijavitelj je eden od konzorcijskih partnerjev. | Izpolnjevanje tega pogoja se ugotavlja iz podatkov v Obrazcu 1: Podatki o prijavitelju in konzorcijskih partnerjih in priložene konzorcijske pogodbe |
| 2 | Na javni razpis se lahko prijavi konzorcij slovenskih občin, ki je sestavljen iz najmanj 4 občin v isti NUTS 3 regiji, ostali člani so lahko iz drugih regij. Izjemo predstavlja zasavska regija, kjer je minimalno število občin v konzorciju tri (3). | Izpolnjevanje tega pogoja se ugotavlja iz podatkov v Obrazcu 1: Podatki o prijavitelju in konzorcijskih partnerjih in priložene konzorcijske pogodbe |
| 3 | Na posamezni rok za oddajo vlog javnega razpisa se lahko prijavi posamezna občina samo enkrat. | Izpolnjevanje tega pogoja se ugotavlja iz podatkov v Obrazcu 1: Podatki o prijavitelju in konzorcijskih partnerjih |
| 4 | Vsi konzorcijski partnerji imajo poravnane vse davke in druge obvezne dajatve, skladno z nacionalno zakonodajo, na dan oddaje vloge na javni razpis oziroma vrednost neplačanih zapadlih obveznosti posameznega konzorcijskega partnerja ne znaša 50 EUR ali več. | Izpolnjevanje tega pogoja se ugotavlja iz podatkov v Obrazcu 2. Izpolnjevanje pogoja preveri tudi ministrstvo pri Finančni upravi Republike Slovenije. Prijavitelj ministrstvu poda pooblastilo za pridobitev podatkov od Finančne uprave Republike Slovenije Dokazilo lahko posredujejo tudi partnerji v obliki izpisa. |
| 5 | Upravičeni stroški, za katere bodo upravičencu na podlagi sklenjene pogodbe izplačana sredstva po tem javnem razpisu, niso sofinancirani iz drugega javnega vira, t.j. sredstev evropskega ali državnega proračuna (dvojno financiranje).  | Izpolnjevanje tega pogoja se ugotavlja iz podatkov v Obrazcu 2 Izjava o sprejemanju razpisnih pogojev in Obrazec 3: Prijava projekta.  |
| **3.1.2** | **Posebni pogoji, ki jih mora izpolnjevati prijavitelj in konzorcijski partnerji** |  |
| 1 | Zemljišče ali objekt, na katerem bo postavljena oprema, ki je predmet vloge, mora biti ob oddaji vloge v lasti vsaj enega konzorcijskega partnerja. Če zemljišče ali objekt, na katerem bo postavljena oprema, ni v lasti konzorcijskega partnerja, je treba ob vlogi priložiti dokumentacijo, iz katere izhaja pravica postavitve opreme s trajanjem še najmanj 5 let po zaključku operacije. | Izpolnjevanje tega pogoja se dokazuje s pismom o nameri ali pogodbo o zagotovitvi ustreznih pogojev za izvedbo demonstracijskih projektov, s trajanjem še najmanj 5 let po zaključku operacije (podpisano med prijaviteljem in lastnikom/upravljalcem infrastrukture oz. nepremičnine), v kolikor se bo demonstracija izvajala na infrastrukturi/objektu, ki ni v lasti prijavitelja ali konzorcijskega partnerja. Pogodba, sklenjena na podlagi navedenega pisma o nameri, se dostavi ministrstvu najkasneje do podpisa pogodbe.Obrazec 3: Prijava projekta |
| 2 | Prijavitelj in konzorcijski partnerji morajo izkazovati ustrezno kadrovsko sposobnost za izvajanje operacije. Dokazati morajo, da je vodja projektov v delovnem razmerju pri enem od konzorcijskih partnerjev ali pa, da bo zaposlen pri enem od konzorcijskih partnerjev.  | Obrazec 2 Izjava o sprejemanju razpisnih pogojev.  |
| **3.1.3** | **Pogoji, ki jih mora izpolnjevati projekt** |  |
| 1 | Projekt mora biti skladen z namenom, cilji in s predmetom javnega razpisa ter s cilji Operativnega programa za izvajanje evropske kohezijske politike v obdobju 2014-2020, prednostna os 1, prednostna naložba 1.2. | Obrazec 2 Izjava o sprejemanju razpisnih pogojev in Obrazec 3: Prijava projekta |
| 2 | Projekt mora biti skladen s Strategijo pametne specializacije S4 in se mora umestiti v področje pametnih mest in skupnosti in s cilji Strategije razvoja informacijske družbe do leta 2020. | Obrazec 2: Izjava o sprejemanju razpisnih pogojev in Obrazec 3: Prijava projekta |
| 3 | Iz predložene finančne konstrukcije v okviru prijavljenega projekta mora biti razvidno, da so v celoti zagotovljena sredstva za zaprtje finančne konstrukcije projekta.  | Izpolnjevanje tega pogoja se ugotavlja iz podatkov v Obrazcu 1: Podatki o prijavitelju in konzorcijskih partnerjih.  |
| 4 | V skladu s 125. členom Uredbe 1303/2013/EU mora upravičenec voditi in spremljati porabo sredstev za operacijo računovodsko ločeno na posebnem stroškovnem mestu ali po ustrezni računovodski kodi za vse transakcije v zvezi z operacijo, tako da je v vsakem trenutku zagotovljen pregled nad namensko porabo sredstev, ne glede na računovodska pravila Republike Slovenije. Navedeno ne velja za poenostavljene oblike nepovratnih sredstev, za katere pa bo upravičenec dolžan voditi in spremljati prejeta sredstva za operacijo. | Obrazec 2: Izjava o sprejemanju razpisnih pogojev  |
| 5 | Nastanek upravičenih stroškov mora terminsko sovpadati z razpisnimi pogoji. Upravičeni stroški ne morejo nastati pred objavo javnega razpisa.  | Obrazec 1: Podatki o prijaviteljih in konzorcijskih partnerjih ter izjava Obrazec 2: Izjava o sprejemanju razpisnih pogojev.  |
| 6 | V načrtu projekta mora biti predstavljena organizacijska struktura za vodenje projekta, terminski načrt izvedbe s fazami, nalogami, mejniki in nosilci posameznih nalog, ustrezno morajo biti opredeljena tveganja in ukrepi za njihovo obvladovanje.  | Obrazec 3: Prijava projekta |
| 7 | Predstavljena mora biti skupna vizija digitalnega preoblikovanja konzorcijskih partnerjev | Izpolnjevanje pogoja se preverja na podlagi navedb v Obrazcu 3: Prijava projekta |
| 8 | Konzorcijski partnerji bodo projekt vzdrževali in razvijali tudi po koncu financiranja projekta v skladu s tem javnim razpisom. | Obrazec 3: Prijava projekta  |
| 9 | Projekt mora skladno z zakonodajo zagotavljati odprtost podatkov pod licenco CC BY 4.0, kot je navedeno v predmetu razpisa. | Obrazec 3: Prijava projekta |
| 10 | Projekt mora zagotavljati Minimalni inter-operabilnostni mehanizem na stopnji L2 (ang. »OASC Data Models MIM«), ki zagotavlja skupne podatkovne modele (L2)[[5]](#footnote-5). Končna rešitev mora zagotoviti povezavo na CEF Context Broker in s tem omogočiti prenos podatkov na centralno infrastrukturo ministrstva.  | Obrazec 3: Prijava projekta |
| 11 | Projekt mora biti ustrezno opredeljen v veljavnem aktu o proračunu konzorcijskih partnerjev in sicer v načrtu razvojnih programov (v nadaljnjem besedilu: NRP) - tretji del proračuna. Naziv operacije, zneski in viri financiranja morajo biti v investicijskem dokumentu, v obrazcih vloge in v NRP enaki. **V nasprotnem primeru, mora prijavitelj priložiti podpisno izjavo posameznega konzorcijskega partnerja, da bo do vložitve prvega zahtevka za izplačilo uskladil NRP oziroma posebni del proračuna.** Dokazilo o usklajenosti je prijavitelj dolžan posredovati ob prvem zahtevku za izplačilo. | Obrazec 1: Podatki o prijavitelju in konzorcijskih partnerjih, Obrazec 2: Izjava o sprejemanju razpisnih pogojev in Obrazec 3: Prijava projekta |
| 12 | Za projekt mora biti izdelana in s strani pristojnih organov konzorcijskih partnerjev potrjena investicijska dokumentacija v skladu z določili Uredbe o enotni metodologiji za pripravo in obravnavo investicijske dokumentacije na področju javnih financ. Pri izdelavi analize stroškov in koristi, ki je del investicijske dokumentacije, se smiselno uporabi dokument »Guide to Cost-benefit Analysis of Investment Projects (Economic appraisal tool for Cohesion Policy 2014-2020)[[6]](#footnote-6)« Vlogi je treba predložiti podpisan(e) in žigosan(e) sklep(e) o potrditvi investicijske dokumentacije | Sklep mora vsebovati najmanj naziv projekta, vrsto investicijske dokumentacije, ki se potrjuje, številko in datum sklepa o potrditvi, ocenjeno vrednost investicije ter predvidene vire financiranja z navedbo zneskov za posamezne vire. |

Glede izpolnjevanja razpisnih pogojev prijavitelj podpiše izjavo (Obrazec 2), s katero pod kazensko in materialno pravno odgovornostjo potrdi izpolnjevanje in sprejemanje razpisnih pogojev za kandidiranje na tem javnem razpisu in izpolni ostale zahtevane obrazce in priloge, v skladu z obrazcem za popolnost vloge. Enako velja za konzorcijske partnerje.

V primeru dvoma glede izpolnjevanja pogojev, lahko ministrstvo zahteva dodatna pojasnila ali dokazila.

##

## MERILA ZA OCENJEVANJE VLOG

Za vse pravočasne, pravilno označene in popolne vloge komisija za izvedbo postopka najprej oceni, ali je vloga skladna s predmetom, namenom in ciljem javnega razpisa ter preveri, ali vloga izpolnjuje vse pogoje javnega razpisa. Če oceni, da vloga ni skladna s predmetom, namenom in ciljem javnega razpisa, oz. ne izpolnjuje pogojev razpisa, ki jih ni možno dopolniti, se ocenjevanje po merilih ne izvede, vloga pa se zavrne. Vse preostale vloge, ki prestanejo preverjanje pogojev, ocenjevalna komisija, lahko tudi s pomočjo zunanjih strokovnjakov, oceni na podlagi spodnjih meril.

|  |
| --- |
| **MERILA ZA IZBOR PROJEKTOV** |
| Merila / Podmerila | Možno število točk  | Št. dos. točk | Pojasnilo |
| 1. **Merilo: KAKOVOST (največ 32 točk)**

Utemeljitev projekta iz vidika inovativnosti, potreb po rešitvah, uporabljenih tehnologijah, odpiranju podatkov, interoperabilnosti, prenosljivosti …. |
| * 1. **Inovativnost projekta**
 | Inovacija (tehnološka ali netehnološka) naj bi imela za rezultat proces ali storitev, ki je **nov(a) na slovenskem trgu** in prinaša opazen razvoj za konzorcij občin. | 8 točk |  | Opišite inovativne pristope, ki se bodo uporabili oziroma razvili in implementirali v okviru predlaganega projekta. Sofinancirati želimo projekte, ki bodo izkazovali čim višjo stopnjo inovativnosti. Ne želimo, da občine samo kupujete rešitve, temveč da od ponudnikov rešitev zahtevate dodaten razvoj. Želimo, da se vzpostavijo celostne rešitve, ki se jih na trgu na dan objave razpisa ne da kupiti. Vzpostavljene rešitve so lahko sestavljene iz že obstoječih rešitev vendar mora biti prikazana dodana vrednost, dodaten razvoj, ki temelji na realnih potrebah. |
| Inovacija (tehnološka ali netehnološka) naj bi imela za rezultat proces ali storitev, ki je **bistveno boljša od primerljive rešitve na slovenskem trgu** in prinaša opazen razvoj za konzorcij občin. | 6 točk |  |
| Inovacija (tehnološka ali netehnološka) naj bi imela za rezultat proces ali storitev, ki je **boljši/boljša od primerljive rešitve na slovenskem trgu** in prinaša opazen razvoj za konzorcij občin. | 4 točke |  |
| Vloga ne izkazuje elementov inovativnosti. | 0 točk |  |
| * 1. **Število povezanih vsebinskih področij, ki jih demonstracijski projekt celovito naslavlja in povezuje**
 | Iz opisa projekta izhaja celovito naslavljanje **več kot 2 dodatnih** vsebinskih področjih. | 6 točk |  | Po definiciji pametno mesto ali skupnost razumemo kot sistem, ki povezuje posamezna vsebinska področja v skupno celoto. Več kot je povezanih področij, celoviteje se upravlja, več točk se dodeli. Treba je podati opis dodatnih vsebinskih področij (poleg primarnega vsebinskega področja prijavljenega projekta) in način, kako bodo povezana v okviru predlaganega projekta, kakšne bodo interakcije, sinergije. Podani naj bodo argumenti, dokazila. Da se posamezno področje šteje za obravnavano, je potreben celosten pristop, ni dovolj samo navezava. |
| Iz opisa projekta izhaja celovito naslavljanje **2 dodatnih** vsebinskih področij. | 4 točke |  |
| Iz opisa projekta izhaja celovito naslavljanje **1 dodatnega** vsebinskega področja. | 2 točki |  |
| Iz opisa projekta izhaja naslavljanje **enega (primarnega)** vsebinskega področja. | 0 točk |  |
| * 1. **Opredeljena potreba/nujnost po realizaciji predstavljenih rešitev**
 | Izkazana je **močna realna potreba/nujnost** po realizaciji predstavljenih rešitev, ki so v skladu z opredeljenimi vsebinskimi področji, s konkretnimi dokazi in argumentacijo.  | 6 točk |  | Opišite kako močna je realna potreba po realizaciji rešitve. Ocenjuje se, kako pereče probleme rešuje predlagani projekt (npr. reševanje življenj, premoženja, čista pitna voda, kakovost zraka, prometni zastoji). Opis naj vsebuje učinke realizacije projekta s konkretnimi dokazi in argumentacijo, z jasnim prikazom realnih potreb po navedenih rešitvah. Priporočamo sklicevanje na razvojne programe ali druge strateške programe občin, kjer so ti izzivi že izpostavljen. |
| Izkazana je **realna potreba/nujnost** po predstavljenih rešitvah, ki so v skladu z opredeljenimi vsebinskimi področji, vendar s pomanjkljivostmi. | 4 točke |  |
| Izkazana je **šibka** **potreba/nujnost** po predstavljenih rešitvah, ki so v skladu z opredeljenimi vsebinskimi področji, vendar z večjimi pomanjkljivostmi, brez ustreznih dokazov oz. ustrezne argumentacije. | 2 točki |
| Če vloga pri tem merilu ne doseže 6 točk ali 4 točke ali 2 točki, je ocenjena z 0 točkami. | 0 točk |  |
| * 1. **Izkazana upravičena potreba po uporabi najnaprednejših informacijsko komunikacijskih tehnologij v tradicionalnih tehnologijah in poslovnih modelih**
 | Rešitev (projekt/storitev/poslovni model) izkazuje visoko stopnjo potrebe po uporabi najnaprednejših tehnologij in visoko stopnjo integriranosti v tradicionalne tehnologije in poslovne modele (v projektu je poleg Interneta stvari (IoT) izkazana **uporaba treh ali več** najnaprednejših tehnologij (npr. zmožnost obdelave velikega števila podatkov s hkratno razpoložljivostjo znanja in kompetenc na področju teh rešitev, visoka zmožnost implementacije naprednih tehnologij, visoka sposobnost uporabe računalniških simulacij)). | 6 točk |  | Poleg interneta stvari (IoT) spodbujamo uporabo drugih naprednih IKT. Spodbujamo uporabo: podatkovne analitike velepodatkov (Big Data), umetne inteligence, virtualne in obogatene resničnosti, računalništva v oblaku, tehnologije veriženja podatkovnih blokov (Blockchain), digitalnih dvojčkov. Uporaba tehnologij naj bo sorazmerna oz. primerna zahtevnosti izziva. Ocenjujemo kako bo uporaba teh tehnologij posegla v tradicionalne tehnologije in poslovne modele ter kako izrazite spremembe bodo nastale s tem posegom? |
| Rešitev (projekt/storitev/poslovni model) izkazuje srednje visoko stopnjo potrebe po uporabi najnaprednejših tehnologij in srednje visoko stopnjo integriranosti v tradicionalne tehnologije in poslovne modele (v projektu je poleg IoT izkazana **uporaba dveh najnaprednejših tehnologij** (npr. zmožnost obdelave velikega števila podatkov s hkratno razpoložljivostjo znanja in kompetenc na področju teh rešitev, srednje visoko zmožnost implementacije naprednih tehnologij, srednje visoko sposobnost uporabe računalniških simulacij)). | 4 točke |  |
| Rešitev (projekt/storitev/poslovni model) izkazuje nizko stopnjo potrebe po uporabi najnaprednejših tehnologij in nizko stopnjo integriranosti v tradicionalne tehnologije in poslovne modele (v projektu je poleg IoT izkazana uporaba **ene od najnaprednejših** tehnologij (npr. zmožnost obdelave velikega števila podatkov s hkratno razpoložljivostjo znanja in kompetenc na področju teh rešitev, srednje nizka zmožnost implementacije naprednih tehnologij, nizka sposobnost uporabe računalniških simulacij)). | 2 točki |  |
| Če vloga pri tem merilu ne doseže 6 točk ali 4 točke ali 2 točki, je ocenjena z 0 točkami. | 0 točk |  |
| * 1. **Odpiranje obstoječih podatkovnih zbirk na strojno berljiv način**
 | Rešitve uporabljajo **vsaj 8 obstoječih podatkovnih zbirk** objavljenih na portalu OPSI, ki so vsebinsko povezane s prijavljeno vsebino projekta in se vse uporabljajo pri **vsakem od** konzorcijskih partnerjev.  | 6 točk |  | Ocenjujemo ponovno uporabo že objavljenih zbirk podatkov konzorcijskih partnerjev na portalu OPSI[[7]](#footnote-7). Za objavljene zbirke podatkov se štejejo vse zbirke, ki so objavljene, s strani konzorcijskih partnerjev, na portalu OPSI, do oddaje vloge na javni razpis. |
| Rešitve uporabljajo **vsaj 4 obstoječe podatkovne zbirke**, objavljene na portalu OPSI, ki so vsebinsko povezane s prijavljeno vsebino projekta, vsaka od teh zbirk pa se uporablja **pri vsaj 50 % konzorcijskih partnerjev.** | 3 točke |  |
| Če vloga pri tem merilu ne doseže 6 ali 3 točk, se ji dodeli 0 točk | 0 točk |  |
| 1. **Merilo: USTREZNOST KONZORCIJA (največ 20 točk)**

Ustreznost sestave konzorcija za izvedbo projekta (število konzorcijskih partnerjev, pokritost uporabnikov, sposobnost sodelovanja konzorcija s civilno družbo, nevladnimi organizacijami). |
| * 1. **Število partnerjev v konzorciju**
 | Demonstracijski projekt aktivno vključuje **8 ali več občin**. | 8 točk |  | Spodbujamo oblikovanje večjih konzorcijev. Iz prijave mora biti razvidna predstavitev partnerjev v konzorciju ter za vsakega partnerja njegova specifična vloga, stanje na specifičnem vsebinskem področju in obrazložitev potrebe po njegovem vključevanju v konzorcij, dodana vrednost. |
| Demonstracijski projekt vključuje **6 občin**. | 6 točk |  |
| Demonstracijski projekt vključuje **5 občin**. | 2 točke |  |
| Demonstracijski projekt se izvaja v **4 občinah** (manj kot 4 občine – izločitveni kriterij). | 0 točk |  |
| * 1. **Uporabniki rešitve**
 | Rešitve na projektu bodo namenjene najmanj 60.000 prebivalcem. | 6 točk |  | Podpreti želimo rešitve, ki bodo imele čim večji obseg **neposrednih** uporabnikov. Iz prijave mora biti razvidna ocena števila uporabnikov, ko bo rešitev implementirana v okviru demonstracijskega projekta. Ocena mora temeljiti na preverljivih izračunih. |
| Rešitve na projektu bodo namenjene najmanj 40.000 prebivalcem.  | 4 točke |  |
| Rešitve na projektu bodo namenjene najmanj 20.000 prebivalcem.  | 2 točki |  |
| Rešitve na projektu bodo namenjene manj kot 20.000 prebivalcem.  | 0 točk |  |
| * 1. **Vključevanje civilne družbe, nevladnih organizacij, uporabnikov**
 | Projekt predvideva vključevanje **civilne družbe, nevladnih organizacij in uporabnikov** v snovanje in evalvacijo rešitev. | 6 točk |  | Spodbujamo vključevanje civilne družbe, nevladnih organizacij in uporabnikov v snovanje rešitev, saj lahko pripomorejo k boljšim rešitvam v okviru načrtovanja in evalvaciji končnih rešitev. Sodelovanje se dokazuje z dokumentiranimi prispevki. |
| Projekt predvideva vključevanje **uporabnikov** v snovanje in evalvacijo rešitev. | 3 točke |  |
| Projekt ne predvideva vključevanja civilne družbe, nevladnih organizacij, v snovanje in evalvacijo rešitev. | 0 točk |  |
| 1. **Merilo: IZVEDLJIVOST (največ 20 točk)**

Izvedljivost predloga, ki se dokazuje skozi projektno vodenje, stroškovno učinkovitostjo in analizo obvladovanj tveganj.  |
| * 1. **Razčlenitev projekta in terminski načrt izvedbe projekta**
 | Podana je **pregledna** razčlenitev projekta po fazah in nalogah ter terminski načrt z **jasnim prikazom** načina izvedbe projekta. Razvidna je medsebojna pogojenost faz in nalog, nosilci nalog so pregledno navedeni. | 6 točk |  | V prijavi morajo biti opisane faze izvedbe projekta, medsebojna pogojenost faz, predvideno sodelovanje različnih izvajalcev faz in nalog ter način izvedbe do zaključnih elementov – predaj izdelkov in testiranja z uporabniki. Predstaviti je treba stvaren in jasen terminski plan z ustreznimi mejniki, fazami, nalogami in nosilci nalog. Naloge morajo biti opredeljene na način, da je omogočeno učinkovito spremljanje njihove realizacije. |
| Razčlenitev projekta in terminski načrt s prikazom načina izvedbe projekta je **prikazan,** vendar je prisotnih **nekaj pomanjkljivosti** (npr. nekatere naloge so opredeljene presplošno, na previsokem nivoju, na način, ki ne omogoča učinkovitega spremljanja njihove realizacije) | 3 točke |  |
| Razčlenitev projekta in terminski načrt s prikazom načina izvedbe projekta je **pomanjkljivo prikazan**, prisotnih je **več pomanjkljivosti**, ki ne omogočajo učinkovitega spremljanja izvajanja projekta (npr. ni razvidne soodvisnosti faz, nalog, večina nalog je opredeljenih presplošno, na način, ki ne omogoča učinkovitega spremljanja njihove realizacije, naloge nimajo opredeljenih nosilcev) | 0 točk |  |
| * 1. **Stroškovna / ekonomska učinkovitost**
 | Podana je **pregledna** razčlenitev in utemeljitev finančne konstrukcije. Zagotovljena je stroškovna/ekonomska učinkovitost izvedbe projekta. | 8 točk |  | Prijavitelj poda analizo stroškovne/ekonomske upravičenosti projekta. Ta zajema analizo stroškov in koristi projekta, vključno s stroški vzdrževanja projekta, analizo stroškov in koristi rezultatov projekta na širšo skupino občin ter mehanizem delitve koristi projekta na različne deležnike. Stroški naj bodo ustrezni in naj ne odstopajo od razvoja tržnih vrednosti primerljivih rešitev. |
| Podana **je pomanjkljiva razčlenitev in utemeljitev** finančne konstrukcije. Podana je stroškovna/ekonomska učinkovitost izvedbe projekta s pomanjkljivostmi. | 4 točke |  |
| Razčlenitev in utemeljitev proračuna s prikazom virov financiranja **ni povsem jasno** podana. Ni zagotovljene stroškovne/ekonomske učinkovitost izvedbe projekta. Predvideni stroški projekta odstopajo od stroškov razvoja primerljivih rešitev. | 0 točk |
| * 1. **Ustreznost analize in načrta obvladovanja tveganj pri izvedbi projekta**
 | Tveganja:* so celovito opredeljena tako glede kadrovskih in finančnih virov kot tudi glede izvedbe časovnega načrta;
* so ustrezno ovrednotena (verjetnost dogodka in ocena posledic) in obravnavana po pomembnosti;
* niso opredeljena zgolj na splošno, na ravni projekta, temveč so neposredno vezana tudi na posamezne projektne aktivnosti;.
* predvideni so tako preventivni kot tudi popravljalni ukrepi v zvezi s posameznim tveganjem za izvedbo projekta. Odgovornosti za izvedbo teh ukrepov so jasno dodeljene.

Tveganje za izvedbo projekta se zato **v celoti obvladuje**, obstaja velika verjetnost zmanjšanja vplivov na raven za izvedbo projekta sprejemljivega tveganja. | 6 točk |  | Iz prijavne dokumentacije se ocenjuje analiza tveganj pri izvedbi projekta in načrt obvladovanja tveganj. Čim bolj jasno in temeljito je treba opredeliti vsa tveganja (kadrovska, časovna in finančna) ter kako se jih bo obvladovalo. |
| Tveganja so opredeljena tako glede kadrovskih in finančnih virov kot tudi glede izvedbe časovnega načrta. Predvideni so tako preventivni kot tudi popravljalni ukrepi v zvezi s posameznim tveganjem za izvedbo projekta. Načrt obvladovanja tveganj ima kljub temu **eno** od v nadaljevanju naštetih pomanjkljivosti:* tveganja so opredeljena na splošno in niso neposredno vezana na posamezne projektne aktivnosti;
* tveganja so pomanjkljivo ovrednotena (verjetnost dogodka in ocena posledic) in niso obravnavana po pomembnosti;
* ni jasno dodeljenih odgovornosti za izvedbo preventivnih in popravljalnih ukrepov.

Tveganje za izvedbo projekta **se** zato **obvladuje**, obstaja verjetnost zmanjšanja vplivov na raven sprejemljivega tveganja za izvedbo projekta na večini področij. | 3 točke |  |
| Tveganja so pomanjkljivo opredeljena tako glede kadrovskih in finančnih virov kot tudi glede izvedbe časovnega načrta. Poleg tega ima načrt obvladovanja tveganj **več** drugih, v nadaljevanju navedenih pomanjkljivosti: * tveganja so opredeljena na splošno in niso neposredno vezana na posamezne projektne aktivnosti
* tveganja so pomanjkljivo ovrednotena (verjetnost dogodka in ocena posledic) in niso obravnavana po pomembnosti
* ni jasno dodeljenih odgovornosti za izvedbo preventivnih in popravljalnih ukrepov.

Tveganja za izvedbo projekta se zato **le v manjši meri** obvladuje, ni verjetnosti zmanjšanja vplivov na raven za izvedbo projekta sprejemljivega tveganja. | 0 točk |  |
| 1. **Merilo: DRUŽBENI VPLIV (največ 28 točk)**

*Izkazovanje družbenega vpliva skozi okoljsko, socialno in ekonomsko trajnost in zagotavljanjem trajnosti rešitve ter nadaljnjega razvoja po koncu financiranja.*  |
| * 1. **Trajnostna naravnanost skozi steber okoljske trajnosti**
 | Vpliv projekta na zmanjševanje negativnih vplivov na okolje. (npr.: prispeva k zmanjšanju porabe naravnih virov, zmanjšanju količine odpadkov, optimizacija logistike, zmanjševanje ogljičnega odtisa, uporaba obnovljivih virov energije). Predvideva se sprememba poslovnega modela (npr.: nudenje storitve namesto nakupa produkta (npr. car sharing), podaljšanje življenjske dobe produkta).  | Zelo ustrezno 3 točke.Ustrezno 2-1 točki.Pomanjkljivo 0 točk. |  | Konzorcij občin dokaže izpolnjevanje kriterija z opisom, merljivimi vrednostmi in projekcijami. Potrebna je utemeljitev. |
| * 1. **Trajnostna naravnanost skozi steber socialne trajnost**
 | Vpliv projekta na izboljšanje družbenega vidika, npr.:* predvideva izboljšanje veščin,
* povečanje znanja in izobraženosti ciljnih skupin,
* zmanjšuje razlike med različnimi socialnimi skupinami, ki jih projekt naslavlja,
* vpliva na zmanjšanje števila nesreč,
* vsebuje storitve za posamezne ciljne skupine,
* spodbuja participacijo zaposlenih ali uporabnikov ali skupnosti pri inoviranju, soustvarjanju, povečevanju transparentnosti,

– vzpostavlja možnosti za učinkovitejše sodelovanje med občani. | Zelo ustrezno 3 točke.Ustrezno 2–1 točki.Pomanjkljivo 0 točk. |  | Konzorcij občin dokaže izpolnjevanje kriterija z opisom, merljivimi vrednostmi in projekcijami. Potrebna je utemeljitev. |
| * 1. **Trajnostna naravnanost skozi steber ekonomske trajnost**
 | Vpliv projekta na izboljšanje ekonomskega vidika trajnosti kot posledica projekta, npr.: * število novih delovnih mest v lokalni ekonomiji,
* obseg poslov z lokalnimi na novo nastalimi podjetji,
* nižji stroški poslovanja,
* razvoj ustreznih poslovnih modelov,
* projekt spodbuja druge deležnike k uporabi v projektu prikazanih metod in tehnik.

Projekt vsebuje ukrepe za izboljšanje digitalne varnosti (npr. rešitev, uporabnikov, informacijskih sistemov).  | Zelo ustrezno 3 točke.Ustrezno 2–1 točki.Pomanjkljivo 0 točk. |  | Konzorcij občin dokaže izpolnjevanje kriterija z opisom, merljivimi vrednostmi in projekcijami. Potrebna je utemeljitev. |
| * 1. **Zagotavljanje trajnosti rešitev – uporaba, vzdrževanje in nadaljnji razvoj**
 | Konzorcij ustrezno načrtuje vse tri elemente:* postavitev rešitve v celotnem obsegu, ki presega demonstracijsko okolje,
* zagotovljeno dolgoročno vzdrževanje več kot 5 let in
* obstaja načrt nadaljnjega razvoja.
 | 8 točk |  | Trajnost rešitev se opisuje kot opredelitev trajnosti (kontinuiteta) potreb občin po predlaganih rešitvah in tudi finančno ekonomsko vzdržnost delovanja predlagane rešitve v obdobju po zaključku demonstracijskega projekta. Ohranjanje delovanja projekta mora biti v skladu z 71. členom Uredbe 1303/2013 zagotovljeno še 5 let. |
| Po koncu projekta je eden od elementov pomanjkljivo načrtovan.* postavitev rešitve v celotnem obsegu, ki presega demonstracijsko okolje,
* zagotovljeno dolgoročno vzdrževanje več kot 5 let in
* obstaja načrt nadaljnjega razvoja.
 | 5 točk |  |
| Po koncu projekta sta dva elementa pomanjkljiva:– postavitev rešitve v **celotnem obsegu, ki presega demonstracijsko okolje,**– zagotovljeno **dolgoročno** vzdrževanje več kot 5 let, – obstaja načrt nadaljnjega razvoja. | 3 točke |  |
| Vloga **ne izkazuje** elementov zagotavljanja trajnosti rešitve. | 0 točk |  |
| * 1. **Promocija demonstracijskih rešitev**
 | Konzorcij ima jasen načrt promocije rešitev: * preostalim občinam z namenom prikaza pozitivnih učinkov uporabe, ter razširjanja uporabe razvitih rešitev;
* uporabnikom z namenom čim večje uporabe;

Zagotavlja pogoje razvijalcem/izvajalcem, da lahko demonstracijske projekte uporabljajo za svoje tržne dejavnosti.Rešitev bo predstavljena vsaj 20 slovenskim ali tujim občinam. Naslovljene so vse ciljne skupine. | 5 točk |  | Konzorcij naj pripravi dober načrt promocije in komuniciranja za namene razširjanja uporabe vzpostavljenih rešitev na druge občine. Navedite kako boste podjetjem, ki so razvila rešitve in jih vzpostavila, omogočili, da jih uporabljajo za njihove tržne dejavnosti. Načrt komuniciranja naj vsebuje tudi naslavljanje uporabnikov. Opredeljene naj bodo ciljne skupine. |
| Konzorcij ima pomanjkljiv načrt promocije rešitev na eni od spodnjih alinej: * preostalim občinam z namenom prikaza pozitivnih učinkov uporabe, ter razširjanja uporabe razvitih rešitev;
* uporabnikom z namenom čim večje uporabe;

Zagotavlja pogoje razvijalce/izvajalcev, da lahko demonstracijske projekte uporabljajo za svoje tržne dejavnosti.Rešitev bo predstavljena vsaj 10 slovenskim ali tujim občinam. Ena od ciljnih skupin je pomanjkljivo naslovljena.  | 4 točke |  |
| Konzorcij ima pomanjkljiv načrt promocije rešitev na obeh spodnjih alinejah: * preostalim občinam z namenom prikaza pozitivnih učinkov uporabe, ter razširjanjem uporabe razvitih rešitev;
* uporabnikom z namenom čim večje uporabe;

Zagotavlja pogoje razvijalce/izvajalcev, da lahko demonstracijske projekte uporabljajo za svoje tržne dejavnosti.Rešitev bo predstavljena vsaj 5 slovenskim ali tujim občinam. Več ciljnih skupin je pomanjkljivo naslovljenih. | 2 točki |  |
| Če vloga pri tem merilu ne doseže 8 točk, 4 točke ali 2 točki, se ji dodeli 0 točk. | 0 točk |  |
| * 1. **Prenosljivost rešitev**
 | V vlogi je zagotovljeno, da bo rešitev odprtokodna in bo objavljena na enem od javnih repozitorijev izvorne kode (kot npr. GIT HUB). | 6 točk |  | Spodbujamo uporabo takih avtorskih pravic, da je razvoj rešitev, ki se financirajo z javnimi sredstvi, uporabljiv za čim širši krog uporabnikov. S tem želimo spodbuditi ponovno uporabo v tem razpisu razvitih rešitev pri drugih občinah. |
| V vlogi je zagotovljen neizključen prenos materialnih avtorskih pravic uporabe rešitve vsem slovenskim občinam (in izvajalcem javnih služb v njihovi pristojnosti), tudi tistim ki niso **konzorcijski partnerji**. | 4 točke |  |
| V vlogi je zagotovljen neizključen prenos materialnih avtorskih pravic uporabe in drugih avtorskopravnih upravičenj samo **na konzorcijske partnerje.** | 0 točk |  |

Največje možno število doseženih točk je 100. Ocenjevanje se ne izvaja ločeno glede na kohezijski regiji.

Projekt je pozitivno ocenjen, če v skupnem točkovanju doseže vsaj 60 točk in hkrati vsaj 16 točk pri prvem sklopu kriterijev (Kakovost), 10 točk pri tretjem sklopu kriterijev (Izvedljivost) in 14 pri četrtem sklopu kriterijev (Družbeni vpliv).

**Pojasnilo h kriteriju »Inovativnost projekta«**

Tehnološke inovacije se nanašajo na izdelek, storitve in tehnologijo proizvodnega procesa. Povezne pa so z glavnimi delovnimi aktivnostmi. Gre za nov izdelek ali storitev ali izboljšanje že obstoječih.

Izdelčna/storitvena inovacija je uvedba izdelka ali storitve, ki je nov oziroma bistveno izboljšan z vidika značilnosti ali predvidene uporabe. Takšen izdelek ali storitev zajema bistvene izboljšave v tehničnih specifikacijah, sestavinah ali materialih, vgrajeni programski opremi, prijaznosti do uporabnika ali drugih funkcionalnih značilnostih. Temelji lahko na novem znanju ali tehnologiji ali pa novih uporabah ali kombinacijah dosedanjega znanja in tehnologij. Nova uporaba izdelka z zelo majhnimi spremembami se tudi imenuje inovacija. Inovacija pri storitvah pomeni uvedbo povsem novih storitev, novih funkcij ali značilnosti dosedanjih storitev ali uvedbo bistvenih izboljšav pri izvajanju storitev (npr. iz vidika hitrosti ali učinkovitosti). Primeri inovacij izdelkov ali storitev so novi izdelki (npr. digitalni fotoaparat) ali bistveno izboljšan izdelek ali storitev (npr. navigacijski sistem GPS, občutno povečana hitrost in enostavnost uporabe spletnega bančništva)

Netehnološke inovacije se nanašajo na organizacijsko strukturo in administrativne procese. Posredno so povezane z osnovnimi delovnimi aktivnostmi in neposredno z managementom. Gre za izboljšanje procesov. Osredotoča se na povečanje učinkovitosti.

Procesna inovacija je uvedba nove ali bistveno izboljšane metode proizvodnje ali dostave (npr. nov sistem rezervacij, logistika). Procesna inovacija zajema bistvene izboljšave v tehnikah, opremi in/ali programski opremi. Namen takšnih inovacij je znižati stroške proizvodnje ali dostave na enoto, povečati kakovost ali proizvajati oziroma dostavljati nove ali bistveno izboljšane izdelke ali storitve. Omenjene inovacije zajemajo tudi nove ali bistveno izboljšane tehnike, opremo ali programsko opremo v pomožnih podpornih aktivnostih, kot so nabava, vzdrževanje (nova ali bistveno izboljšana informacijsko komunikacijska tehnologija).

## VIŠINA SREDSTEV

Koriščenje sredstev bo mogoče v proračunskih letih 2021, 2022 in 2023 oziroma do porabe sredstev. Sredstva niso prenosljiva med kohezijskima regijama. Vsa sredstva so namenska sredstva EU, tj. namenska sredstva Evropskega sklada za regionalni razvoj.

Če bo zaprošena višina sofinanciranja pozitivno ocenjenih vlog višja, kot je razpoložljivih sredstev za posamezno kohezijsko regijo, bodo vloge izbrane do porabe sredstev, za vsako kohezijsko regijo posebej.

Del razpisanih sredstev lahko ostane nedodeljen v primeru premajhnega števila ustreznih vlog ali če ostanek sredstev ne zadošča za pokritje planiranega sofinanciranja operacije, ki naj bi, na osnovi opisanega načina izbora prejemnikov, imela naslednja možnost prejeti sredstva.

Najvišji možni znesek sofinanciranja (skupaj sredstva Evropske unije in Proračuna Republike Slovenije) posamezne prijavljene operacije lahko znaša največ 1.000.000,00 EUR.

## UPRAVIČENI STROŠKI IN NAČIN NJIHOVEGA DOKAZOVANJA

Upravičeni stroški se presojajo, določajo in dokazujejo v skladu z Navodili organa upravljanja o upravičenih stroških za sredstva evropske kohezijske politike za programsko obdobje 2014–2020 http://eu-skladi.si/sl/ekp/navodila) in tem poglavjem razpisne dokumentacije. Stroški, ki niso opredeljeni kot upravičeni, so neupravičeni stroški operacije.

### Upravičeni stroški in način njihovega dokazovanja

Začetek upravičenih stroškov je od datuma objave javnega razpisa v Uradnem listu RS.

Dvojno uveljavljanje stroškov in izdatkov, ki so že bili povrnjeni iz katerega koli drugega vira, ni dovoljeno. V tem primeru lahko ministrstvo pogodbo odpove in zahteva vračilo že izplačanega zneska sofinanciranja z zakonskimi zamudnimi obrestmi od dneva nakazila sredstev iz proračuna Republike Slovenije na transakcijski račun upravičenca do dneva vračila sredstev v proračun Republike Slovenije. Če je dvojno uveljavljanje stroškov in izdatkov namerno, se bo obravnavalo kot goljufija. V vsakem primeru bo treba ustrezni znesek sofinanciranja vrniti. Upravičencu se bo vrednost sofinanciranja po pogodbi znižala za vrednost vrnjenih zneskov iz naslova dvojnega uveljavljanja stroškov in izdatkov oziroma iz naslova preseganja maksimalne dovoljene stopnje sofinanciranja projekta.

Če upravičenec ne predloži dokazil o upravičenosti stroškov projekta, lahko ministrstvo zahteva vračilo že prejetih sredstev skupaj z zakonskimi zamudnimi obrestmi od dneva prejema sredstev na TRR do dneva vračila v državni proračun Republike Slovenije.

Za uveljavljanje upravičenih stroškov se uporabljajo poenostavljene in klasične oblike obračunavanja upravičenih stroškov. Med poenostavljene oblike sodi standardna lestvica stroška na enoto in pavšalno financiranje. Med klasične oblike obračunavanja sodi dejansko dokazovanje upravičenih stroškov.

Na ločenem stroškovnem mestu/računovodski kodi se morajo evidentirati vsi poslovni dogodki, ki se nanašajo na operacijo, razen v primeru poenostavljenih oblik nepovratnih sredstev, kot so npr. posredni stroški v pavšalu in standardni strošek na enoto, kjer se na ločenem stroškovnem mestu operacije (računovodski kodi) knjižijo le prihodki oziroma prilivi, medtem ko stroškov (izdatkov), ki se nanašajo in poplačujejo iz prejetih sredstev, ni treba evidentirati na stroškovnem mestu operacije (računovodski kodi). V primerih poenostavljenih oblik stroškov dejanski stroški niso predmet preverjanja in spremljanja.

Ločenost računovodskega evidentiranja poslovnih dogodkov velja za vse partnerje v konzorciju. Pri poslovodečem konzorcijskem partnerju mora biti na ločenem stroškovnem mestu knjiženo tudi prenakazilo preostalim konzorcijskim partnerjem (v skladu s konzorcijsko pogodbo).

### Opredelitev vseh dokazil, potrebnih za uveljavljanje opravičenega stroška:

**6.2.1 Stroški plač:**

Vrsta upravičenega stroška: Stroški plač (strokovni in tehnični sodelavci, novo zaposleni, ki izvajajo projekt in so zaposleni pri prijavitelju/konzorcijskemu partnerju).

Način uveljavljanja upravičenega stroška: Standardna lestvica stroška na enoto[[8]](#footnote-8).

Dokazila za uveljavljanje upravičenega stroška:

* sklep ali drug ustrezen pravni akt o prerazporeditvi na delo na projekt, kadar to ni opredeljeno v pogodbi o zaposlitvi,
* Obrazec: Evidenca opravljenega dela z obračunom stroška dela zaposlenega - časovnica.
* druga ustrezna dokazila.

Omejitve:

* pogodba o zaposlitvi ni potrebna, če je iz aneksa v pogodbi o zaposlitvi razvidno, da zaposleni dela na projektu - velja za zaposlene, ki sodelujejo pri izvedbi projekta,
* zaposleni lahko dela na projektu polni delovni čas ali manj. Polni delovni čas pomeni osem ur na dan, pet dni v tednu. Število ur ne sme presegati omejitev, ki jih določa nacionalna zakonodaja. Osnova za določanje upravičenih izdatkov je mesečno število opravljenih ur na projektu,
* število opravljenih ur mora izhajati iz evidence opravljenega dela v urah, ki jo mora upravičenec obvezno voditi posebej za vsako osebo, ki sodeluje na projektu,
* dovoljene so delne zaposlitve,
* **Strokovni in tehnični sodelavci** so osebe v skladu z definicijo ARRS, katerih glavna naloga iz naslova operacije zahteva strokovno znanje in izkušnje na enem ali več področjih tehnike in znanosti o življenju, ali družboslovja, humanistike in umetnosti. Sodelujejo na operaciji z opravljanjem znanstvenih ali tehničnih nalog. Sem spada tudi vodja projekta, ki skrbi za komunikacijo z ministrstvom, med konzorcijskimi partnerji ter izvajalci na projektu. Vsebinsko usmerja razvoj projekta na strani občine. Ne sodi pa osebje za administracijo projekta, računovodje ipd.
* vrednost enote za **strošek dela strokovnih in tehničnih sodelavcev** (vključno z novo zaposlenimi) na efektivno uro opravljenega dela na projektu je **16,32 EUR** (vrednost velja za celotno obdobje trajanja projekta, izračunana na 1.700 h/letno).

**6.2.3. Stroški storitev zunanjih izvajalcev**

Upravičenec je zavezanec po Zakonu o javnem naročanju (Uradni list RS, št. 91/15 in 14/18, v nadaljevanju: ZJN-3), zato mora pri izvajanju projekta v povezavi s stroški, ki jih uveljavlja oziroma jih bo uveljavljal za sofinanciranje, upoštevati določila tega zakona. Kadar upravičenec izvaja javna naročila, za katera se ZJN-3 ne uporablja, mora pri izboru dobaviteljev in izvajalcev ravnati gospodarno in transparentno. V ta namen mora upravičenec preveriti tržne cene na podlagi npr. pridobitve več primerljivih in neodvisnih ponudb, preverjanja cen na spletu ipd., pri čemer je treba upoštevati tudi možen konflikt interesov med upravičencem in potencialnimi dobavitelji ter kadar izvaja izvajalci in tudi njihovo sposobnost za izvedbo naročila ob upoštevanju načela sorazmernosti. V to kategorijo sodijo stroški pogodbenih storitev ter stroški svetovalnih in drugih ustreznih storitev, uporabljenih izključno za projekt.

Vrsta upravičenega stroška: Stroški pogodbenih storitev ter stroški svetovalnih in drugih ustreznih storitev, uporabljenih izključno za projekt.

Način uveljavljanja upravičenega stroška: Dejansko dokazovanje upravičenih stroškov.

Dokazila za uveljavljanje upravičenega stroška:

Delo po pogodbi o opravljanju storitev, naročilnici:

* dokazilo o plačilu.
* dokumentacija o postopku oddaje javnega naročila, ki bo dokazovala gospodarno ravnanje ter tržno ceno,
* pogodba o opravljanju storitev (le ob prvem zahtevku za plačilo) oziroma naročilnica;
* dokazilo o opravljeni storitvi (npr. celotno poročilo o opravljenih storitvah, celotna študija, celotna raziskava, celoten prevod, seznam udeležencev oz. listina prisotnosti ipd.);
* račun;
* ključ za izračun upravičene višine stroška, kadar se uveljavlja sorazmerni delež računa;

Delo po podjemni pogodbi:

- dokumentacija o postopku oddaje javnega naročila, ki bo dokazovala gospodarno ravnanje ter tržno ceno,

- podjemna pogodba (le ob prvem zahtevku za plačilo);

- dokazilo o opravljeni storitvi (npr. poročilo o opravljenih storitvah);

- račun ali zahtevek za izplačilo podjemnega dela;

- obračun podjemnega dela (ali individualni REK-2 obrazec);

- dokazilo o plačilu podjemnega dela in pripadajočih davkov in prispevkov, vključno z REK-2 obrazcem v primeru množičnega plačila.

Delo prek študentskega servisa:

- napotnica študentskega servisa,

- poročilo o opravljenem delu (s podpisom študenta in upravičenca),

- račun študentskega servisa,

- dokazilo o plačilu študentskega dela in pripadajočih davkov in prispevkov.

Delo po avtorski pogodbi:

- dokumentacija o postopku oddaje javnega naročila, ki bo dokazovala gospodarno ravnanje ter tržno ceno,

- avtorska pogodba (le ob prvem zahtevku za plačilo);

- račun ali zahtevek za izplačilo avtorskega honorarja;

- obračun avtorskega dela (ali individualni REK-2 obrazec);

- dokazilo o opravljeni storitvi (odvisno od storitve – avtorski izdelek, poročilo o delu);

- dokazilo o plačilu avtorskega dela in pripadajočih davkov in prispevkov, vključno z REK-2 obrazcem v primeru množičnega plačila.

Omejitve:

- delo zunanjih izvajalcev ne sme biti opredeljeno kot pavšalno plačilo v odstotku celotnih stroškov projekta oz. posameznih dejavnosti,

- neupravičeni stroški:

• davek na dodano vrednost,

• strošek dela zaposlenih pri upravičencu na podlagi podjemnih in avtorskih pogodb. To velja tudi za konzorcijske partnerje, za sklepanje podjemnih ali avtorskih pogodb z zaposlenimi pri svojih konzorcijskih partnerjih,

• stroški zunanjega izvajalca, če je:

o zunanji izvajalec povezana družba po pravilih zakona, ki ureja gospodarske družbe ali

o zakoniti zastopnik upravičenca ali njegov družinski član:

- udeležen kot poslovodja, član poslovodstva ali zakoniti zastopnik zunanjega izvajalca

- ali je neposredno ali prek drugih pravnih oseb v več kot petindvajset odstotnem deležu udeležen pri ustanoviteljskih pravicah, upravljanju ali kapitalu zunanjega izvajalca.

**6.2.4 Stroški investicij v opremo in druga opredmetena osnovna sredstva**

Vrsta upravičenega stroška: Stroški nakupa opredmetenih osnovnih sredstev (zgolj nakup nove opreme), uporabe, vzdrževanja, najema opreme, zakupa opreme, ki so neposredno povezani s cilji in namenom operacije.

Način uveljavljanja upravičenega stroška: Dejansko dokazovanje upravičenih stroškov.

Dokazila za uveljavljanje upravičenega stroška:

* dokumentacija o postopku oddaje javnega naročila, če je upravičenec naročnik po zakonu, ki ureja javno naročanje oz. dokumentacija, zahtevana v pogodbi o sofinanciranju;
* dokazilo o naročilu (naročilnica, pogodba);
* račun (navedba oznake, tipa opreme, v primeru sestavljenih naprav/proizvodnih linij natančna specifikacija posameznih komponent, ki sestavljajo celoto);
* dokazilo o dobavi opreme oziroma posamezne komponente v primeru sestavljenih naprav/proizvodnih linij (za dobave iz EU: npr. dobavnica, tovorni list; v kolikor gre za uvoz: npr. dobavnica, enotna upravna listina (EUL), tovorni list);
* dokazilo, da je kupljena oprema nova (razvidno leto izdelave - garancije, certifikati, tehnične specifikacije, potrdila proizvajalcev);
* izjava s podpisom in žigom odgovorne osebe upravičenca o namenskosti opreme (za kaj se bo uporabljala, kje se bo nahajala in kdo bo njen lastnik po koncu operacije);
* fotografije opreme,
* dokazilo o plačilu.

Omejitve:

- velja za novo opremo.

- uporaba izključno za namene in v skladu s cilji določenimi v projektu,

- neupravičeni stroški:

• davek na dodano vrednost,

• nakup rabljene opreme,

• nakup cestnih in transportnih sredstev

• stroški nakupa zemljišč in stavb.

**6.2.5 Stroški investicij v neopredmetena sredstva**

Vrsta upravičenega stroška: V ta strošek je vključen predvsem razvoj, izdelava, prilagoditev, testiranje, namestitev, vzpostavitev in demonstracijsko delovanje rešitev. Ob ustrezni obrazložitvi, iz katere bo mogoče razbrati upravičen strošek za nakup že obstoječe rešitve (torej za njeno uporabo v projektu kljub temu, da ni bila razvita v okviru tega projekta), so lahko upravičeni tudi izdatki za nakup neopredmetenih sredstev (nematerialno premoženje, pridobitev patentov, nakup programske opreme ali pridobitev drugih neopredmetenih osnovnih sredstev). Takšen nakup je opravičen izključno v primeru, da ne pomeni nobenih omejitev pravic za uporabo rešitve (tiste, ki je predmet prijave na projekt) na določenega ponudnika.

Način uveljavljanja upravičenega stroška: Dejansko dokazovanje upravičenih stroškov.

* Dokazila za uveljavljanje upravičenega stroška: dokumentacija o pridobitvi neopredmetenega sredstva, ki bo dokazovala gospodarno ravnanje ter tržno ceno;
* dokumentacija o postopku oddaje javnega naročila, če je upravičenec naročnik po zakonu, ki ureja javno naročanje oz. dokumentacija, zahtevana v pogodbi o sofinanciranju oz. v odločitvi o podpori v drugih primerih;
* pogodba ali naročilnica;
* dokazilo o dobavi neopredmetenih sredstev (za dobave iz EU: npr. dobavnica; če gre za uvoz: npr. dobavnica, enotna upravna listina (EUL)) ali dokazilo o pridobitvi pravice za uporabo;
* račun;
* izjava s podpisom in žigom odgovorne osebe upravičenca o namenskosti neopredmetenih sredstev (za kaj se bodo uporabljala in kdo bo njihov lastnik po koncu operacije);
* dokazilo o plačilu.

Omejitve:

* uporaba izključno za namene in v skladu s cilji določenimi v projektu,
* davek na dodano vrednost je neupravičen strošek.

**6.2.6. Stroški informiranja in komuniciranja**

Vrsta upravičenega stroška: Namen stroška je omogočiti predvsem predstavitev razvitih inovativnih rešitev. Stroški organizacije in izvedbe dogodkov namenjenih informiranju in komuniciranju. Stroški oglaševalskih storitev in stroški objav. Stroški izdelav ali nadgradenj spletnih strani, stroški oblikovanja. Stroški nastopov na sejmih in razstavah. Drugi stroški informiranja in komuniciranja.

Način uveljavljanja upravičenega stroška: Dejansko dokazovanje upravičenih stroškov

Dokazila za uveljavljanje upravičenega stroška:

* dokumentacija o izvedbi informiranja in komuniciranja
* dokumentacija o postopku oddaje javnega naročila, če je upravičenec naročnik po zakonu, ki ureja javno naročanje oz. dokumentacija, zahtevana v pogodbi o sofinanciranju oz. v odločitvi o podpori v drugih primerih;
* pogodba ali naročilnica;
* račun;
* dokazilo o izvedbi (npr. natisnjen oglas, objava, naznanilo, posneta oddaja, izpis internetne strani, drug izdelek, vabilo na novinarsko konferenco/delavnico, seznam udeležencev oz. lista prisotnosti, fotografije itd.);
* dokazilo o plačilu.

Omejitve:

* Informiranje in komuniciranje izključno za namene in v skladu s cilji določenimi v projektu;
* davek na dodano vrednost je neupravičen strošek.

**6.2.7. Posredni stroški**

Vrsta upravičenega stroška: Preostali stroški delovanja (stroški materiala, goriva, vode, telefona, mobilnih telefonov itd.), ki so nastali neposredno kot posledica izvajanja projekta. Stroški za službena potovanja v Republiki Sloveniji ali v tujini, povezani z operacijo. Stroški režije in administracije.

Način uveljavljanja upravičenega stroška: Sistem pavšalne stopnje iz člena 68(1)(b) Uredbe 1303/2013/EU.

Omejitve: 15 % od upravičenih neposrednih stroškov osebja na projektu.

### Dokazovanje upravičenosti stroškov

Dokazovanje upravičenosti stroškov je na strani upravičenca. Poleg dokazil za posamezne vrste stroškov, ki so opredeljena v Navodilih organa upravljanja o upravičenih stroških, se lahko v primerih nejasnosti/dvoma/negotovosti/suma od upravičenca zahteva tudi dodatna dokazila (npr. fotografije, izpise, izjave, potrdilo, itd.).

Potrditev projekta in vloge na javni razpis s sklepom ministrstva ne pomeni tudi predhodne odobritve sofinanciranja posameznih upravičenih stroškov opredeljenih v vlogi. Upravičenost sofinanciranja bo ministrstvo preverjalo v okviru vsakokratne presoje zahtevkov za izplačilo, na način in z dinamiko, kot opredeljeno v pogodbi o sofinanciranju, in sicer predvsem ob upoštevanju Navodil organa upravljanja o upravičenih stroških. Ministrstvo lahko doda dodatne zahteve, navodila ali pojasnila z navodili ali v drugi obliki.

Konzorcij upravičene stroške uveljavlja tako, da v njihovem imenu prijavitelj skladno z 14. in 15. členom pogodbe do posameznega roka za oddajo zahtevka prek informacijskega sistema organa upravljanja »e-MA« odda zahtevek za izplačilo, Poročilo o delu na projektu ter Finančno poročilo (priloge k pogodbi o sofinanciranju) in priloži vsa zahtevana in ustrezna dokazila. Konzorcijski partnerji so dolžni skladno s konzorcijsko pogodbo podpisniku pogodbe o sofinanciranju zagotoviti potrebno dokumentacijo za pripravo zahtevka za izplačilo.

Izplačilo sredstev po posameznem zahtevku za izplačilo poteka od ministrstva do podpisnika pogodbe o sofinanciranju, le ta pa mora v roku in deležih, ki so določeni v konzorcijski pogodbi, prenakazati prejeta sredstva ostalim konzorcijskim partnerjem.

Pri vseh navedenih stroških je pomembno, da so upravičeni samo, če so nastali pri delu na projektu.

Za vsak strošek, pri katerem ministrstvo ob pregledu zahtevka za izplačilo ne najde neposredne povezave med nastankom stroška in izvedbo aktivnosti projekta, ne glede na to, ali ta dejansko obstaja, lahko ministrstvo od upravičenca zahteva dodatna pojasnila ali izjavo, ki dokazujejo nastanek stroška za izvedbo aktivnosti projekta. Če ministrstvo meni, da dodatna dokazila ne nakazujejo v zadostni meri povezave med nastankom stroška in izvedbo aktivnosti projekta, takega stroška ministrstvo ne prizna in zahtevek za izplačilo zavrne in pozove podpisnika pogodbe o sofinanciranju, da izda popravljen zahtevek za izplačilo.

Upravičenec je dolžan hraniti vsa dokazila in dokumentacijo zahtevkov za izplačilo in jo je dolžan predložiti na poziv ministrstva. Če ministrstvo ob pregledu dokumentacije, po izplačilu, ugotovi, da so bili zahtevki za izplačilo nepravilni, oziroma v njih navedeni stroški nimajo podlage v dejanskih računovodskih listinah oz. v zahtevkih za izplačilo navedenih dokazilih, lahko zahteva vračilo neupravičeno izplačanih sredstev v celoti ali delno, glede na obliko in obseg ugotovljenih nepravilnosti.

### Obdobje upravičenosti stroškov in izdatkov

Operacija se lahko začne izvajati od datuma objave tega javnega razpisa v Uradnem listu Republike Slovenije (v nadaljevanju: Ur. l. RS).

Obdobje upravičenosti stroškov je od datuma objave razpisa v Ur. l. RS in največ do 31. 8. 2023.

Obdobje upravičenosti izdatkov s strani občine je od datuma objave razpisa in največ do 15. 9. 2023.

Rok za predložitev zadnjega zahtevka za izplačilo (v nadaljevanju: ZZI) je 15. 9. 2023. Vsebina ZZI je navedena v priloženem vzorcu pogodbe o sofinanciranju. Obdobje upravičenosti javnih izdatkov s strani ministrstva po tem javnem razpisu je 31. 12. 2023.

## Zahteve glede varovanja poslovnih skrivnosti

Vsi podatki iz vlog, ki jih komisija odpre, so informacije javnega značaja razen tistih, ki jih prijavitelji posebej označijo, in sicer poslovne skrivnosti, osebni podatki in druge izjeme iz 6. člena Zakona o dostopu do informacij javnega značaja (Ur. l. RS, št. 51/2006-UPB2, 117/2006-ZDavP-2, 23/2014, 50/2014, 19/2015-odl. US in 102/2015; v nadaljnjem besedilu: ZDIJZ), ki niso javno dostopne in tako ne smejo biti razkrite oz. dostopne javnosti. Poslovna skrivnost se lahko nanaša na posamezen podatek ali na del vloge, ne more pa se nanašati na celotno vlogo. Vsi elementi, ki so potrebni za ocenjevanje in dokazovanje ustreznosti vloge, so javni podatki in se jih ne more označiti kot poslovno skrivnost.

Po javnem odpiranju vlog noben podatek iz prejetih vlog, podatek o preverjanju, dopolnjevanju, oceni in primerjavi ponudb ali odločitvah v zvezi z izbiro izvajalca ne bo dostopen javnosti ali drugim prijaviteljem, dokler ministrstvo ne sprejme sklepa o izboru.

Prijavitelj naj obrazce razpisne dokumentacije in izjave, za katere meni, da sodijo pod zaupne ali poslovno skrivnost, označi s klavzulo »ZAUPNO ali POSLOVNA SKRIVNOST« in parafo osebe, ki je podpisnik vloge.

Če naj bo zaupen samo določen podatek v obrazcu razpisne dokumentacije ali dokumentu, mora biti zaupni del podčrtan z rdečo barvo, v isti vrstici ob desnem robu pa oznaka »ZAUPNO ali POSLOVNA SKRIVNOST« in parafa osebe, ki je podpisnik vloge.

Ob tem ministrstvo opozarja prijavitelje, da pod zaupne podatke ali poslovno skrivnost ne sodijo podatki, ki so predmet ocenjevanja vlog oziroma na podlagi predpisov ne sodijo pod zaupne podatke ali poslovno skrivnost. Dokumenti, ki jih bo prijavitelj upravičeno označil kot zaupne ali kot poslovno skrivnost, bodo uporabljeni samo za namene javnega razpisa in ne bodo dostopni nikomur izven kroga oseb, ki bodo vključene v razpisni postopek. Ministrstvo bo v celoti odgovorno za varovanje zaupnosti tako dobljenih podatkov. Ti podatki ne bodo nikjer javno objavljeni. Ministrstvo bo obravnavalo kot zaupne ali kot poslovno skrivnost tiste podatke v vlogi, ki bodo označeni s klavzulo »ZAUPNO ali POSLOVNO SKRIVNOST« in ne odgovarja za zaupnost podatkov, ki ne bodo označeni, kot je navedeno, razen podatkov, ki v skladu z veljavnimi predpisi sodijo pod zaupne podatke, poslovno skrivnost ali varstvo osebnih podatkov.

Če bodo kot zaupno ali kot poslovna skrivnost označeni podatki, ki ne ustrezajo navedenim pogojem, bo ministrstvo prijavitelja pozvalo, da oznako zaupnosti ali poslovna skrivnost umakne. Prijavitelj to stori tako, da njegov zastopnik nad oznako napiše »PREKLIC«, vpiše datum in se podpiše. Če prijavitelj v roku, ki ga določi naročnik, ne prekliče zaupnosti, ministrstvo vlogo izloči.

Podatki o sofinanciranih operacijah, za katere je tako določeno s predpisi ali, ki so javnega značaja, se bodo objavili. Objavljen bo seznam upravičencev, ki bo obsegal navedbo upravičenca, naziv operacije, kohezijsko regijo upravičenca in znesek javnih virov financiranja operacije. Objave podatkov o operaciji in upravičencih do sredstev bodo izvedene v skladu z zakonom, ki ureja dostop do informacij javnega značaja, in zakonom, ki ureja varstvo osebnih podatkov.

## Zahteve glede varovanja osebnih podatkov

**Spoštovanje predpisov o varstvu osebnih podatkov**

Upravičenci bodo morali pri izvajanju projekta ves čas zagotavljati spoštovanje predpisov, ki urejajo varstvo osebnih podatkov, torej Uredbo (EU) 2016/679 Evropskega parlamenta in Sveta z dne 27. aprila 2016 o varstvu posameznikov pri obdelavi osebnih podatkov in o prostem pretoku takih podatkov ter o razveljavitvi Direktive 95/46/ES (v nadaljnjem besedilu: Splošna uredba o varstvu podatkov) (Besedilo velja za EGP) in Zakon o varstvu osebnih podatkov (Uradni list RS, št. 94/07 – uradno prečiščeno besedilo, v nadaljnjem besedilu: ZVOP-1), ki ureja varstvo osebnih podatkov, vključno s 140. členom Uredbe št. 1303/2013/EU. Ob tem bodo morali še posebej paziti na zakonitost obdelave osebnih podatkov in na morebitno obveznost izvedbe ocene učinkov v zvezi z varstvom podatkov.

**Osebni podatki, ki se obdelujejo za namene izvedbe javnega razpisa**

Ministrstvo bo za namene izvedbe javnega razpisa obdelovalo podatke o osebah, ki jih bodo prijavitelji navedli v vlogi in njenih prilogah, in ki bodo navedene kot osebe, ki bodo izvajale projekt. Podatki se bodo obdelovali na način, da bodo dostopni osebam, ki zagotavljajo izvajanje javnega razpisa preko dostopa do dokumentarnega gradiva, ki bo podatke vsebovalo.

Za te namene bo ministrstvo obdelovalo:

* ime in priimek osebe,
* telefonsko številko in
* elektronski naslov.

Varovanje osebnih podatkov bo zagotovljeno v skladu z veljavno zakonodajo, torej Splošno uredbo o varstvu podatkov in ZVOP-1.

Podatki o obdelavi osebnih podatkov so podani v obliki obvestila posamezniku, kot ga zahtevata 13. in 14. člen Splošne uredbe o varstvu podatkov:

Upravljavec zbirke osebnih podatkov:

Ministrstvo za javno upravo, Tržaška cesta 21, 1000 Ljubljana, telefon: 01/478 8330, elektronski naslov: gp.mju@gov.si

Kontakt skrbnika zbirke osebnih podatkov in pooblaščene osebe za varstvo osebnih podatkov na Ministrstvu za javno upravo:

– skrbnik zbirke osebnih podatkov:

* Tamara Gliha,
* telefonska številka 01 478 8690
* elektronski naslov: tamara.gliha@gov.si

– pooblaščena oseba: dpo.mju@gov.si.

Pravna podlaga za zbiranje in obdelavo osebnih podatkov:

* Upravljavec bo osebne podatke obdeloval v skladu s tretjim odstavkom 9. člena ZVOP-1 in b točko prvega odstavka 6. člena Splošne uredbe o varstvu podatkov.

Namen obdelave osebnih podatkov:

* izvedba javnega razpisa,
* vodenje podatkov, evidenc, analiz in drugih zbirk za ministrstvo in nadzorne organe in sicer izključno v povezavi z izidom javnega razpisa in izvajanjem pogodbe o sofinanciranju,
* učinkovito delovanje informacijskih sistemov ali pripomočkov, ki jih uporablja ali jih je dolžno uporabljati ministrstvo.

Osebni podatki se pridobijo neposredno od prijavitelja, ki jih mora zagotoviti, če želi sodelovati v postopku javnega razpisa.

Uporabniki ali kategorije uporabnikov osebnih podatkov:

Ministrstvo osebnih podatkov ne bo posredovalo tretjim osebam, razen drugim državnim organom zaradi izpolnitve obveznosti in ostalim pristojnim nadzornim organom.

Prenos podatkov v tretje države ali v mednarodno organizacijo:

Ministrstvo osebnih podatkov ne bo prenašalo v tretje države ali v mednarodne organizacije.

Obdobje hrambe osebnih podatkov ali, kadar to ni mogoče, merila, ki se uporabijo za določitev tega obdobja:

Ministrstvo podatke hrani za čas trajanja javnega razpisa in posameznega projekta do leta 2023 v skladu s popisano evidenco, po preteku tega roka pa se podatki hranijo v okviru zagotavljanja hrambe dokumentov v skladu z Zakonom o varstvu dokumentarnega in arhivskega gradiva ter arhivih (Uradni list RS, št. 30/06 in 51/14) in Načrtom klasifikacijskih znakov z roki hranjenja za Ministrstvo za javno upravo RS št. 020-261/2014/28 (1572-04) z dne 29. 12. 2014.

Informacije o obstoju pravic posameznika:

Posameznik ima pravico, da od upravljavca zahteva:

* dostop do osebnih podatkov, skladno s 15. členom Splošne uredbe o varstvu podatkov,
* popravek osebnih podatkov, skladno s 16. členom Splošne uredbe o varstvu podatkov,
* izbris osebnih podatkov (pravica do pozabe), kadar so izpolnjene predpostavke iz 17. člena Splošne uredbe o varstvu podatkov, če se ne nanaša na podatke, ki so del dokumentarnega gradiva in
* omejitev obdelave, kadar so izpolnjene predpostavke iz 18. člena Splošne uredbe o varstvu podatkov.

Upravljavec (skrbnik zbirke osebnih podatkov) je dolžan vsakemu uporabniku, ki so mu bili osebni podatki razkriti, sporočiti vse popravke ali izbrise osebnih podatkov ali omejitve obdelave, pod pogoji 19. člena Splošne uredbe o varstvu podatkov.

Posameznik lahko svoje pravice iz te točke zahteva pri skrbniku zbirke osebnih podatkov. Če s svojo zahtevo za varstvo podatkov ni uspešen, se lahko obrne na pooblaščeno osebo za varstvo podatkov in elektronski naslov.

Informacije o obstoju avtomatiziranega sprejemanja odločitev, vključno z oblikovanjem profilov:

Ministrstvo ne izvaja avtomatiziranega odločanja na podlagi profiliranja z osebnimi podatki.

Informacija o pravici do vložitve pritožbe pri nadzornem organu:

Pritožbo se vloži pri Informacijskemu pooblaščencu, Dunajska 22, 1000 Ljubljana, elektronski naslov: gp.ip@ip-rs.si telefon: 01/230 9730, spletna stran: [www.ip-rs.si](http://www.ip-rs.si).

## NAVODILA ZA IZDELAVO VLOGE

Prijavitelj vlogo na razpis pripravi tako, da izpolni, žigosa in podpiše obrazce iz razpisne dokumentacije, jim priloži vse zahtevane priloge in izdela investicijski dokument.

Vloga lahko obravnava največ eno operacijo.

Vloga in vsi njeni sestavni deli morajo biti predloženi v slovenskem jeziku. Vsi zneski v vlogi in investicijski dokumentaciji morajo biti navedeni v EUR (na dve decimalni mesti).

### Popolna vloga

Vloga bo popolna, če bo sestavljena iz naslednjih obveznih dokumentov, v celoti izpolnjenih, podpisanih in žigosanih:

1. Obrazec 1: Podatki o projektu, prijavitelju, partnerjih in finančni podatki,
2. Obrazec 2: Izjava o sprejemanju pogojev javnega razpisa (prijaviteljev in partnerjev konzorcija),
3. Obrazec 3: Prijava projekta,
4. Konzorcijska pogodba, podpisana s strani vseh konzorcijskih partnerjev,
5. Oprema ovojnice za prijavo,
6. Dokazila o izpolnjevanju pogoja 3.1.3.12: Sklep o potrditvi investicijskih dokumentov ter morebitnih novelacij, skladno z Uredbo o enotni metodologiji za pripravo in obravnavo investicijske dokumentacije na področju javnih financ, glede na predvideno vrednost operacij.
7. Investicijski dokumenti, pripravljeni skladno z Uredbo o enotni metodologiji za pripravo in obravnavo investicijske dokumentacije na področju javnih financ;
8. Dokazila o izpolnjevanju pogoja 3.1.2.1.

## ROKI IN NAČIN PRIJAVE

Vloga mora biti predložena v enem elektronskem izvodu na e-nosilcu podatkov, v Wordovi oziroma Excelovi obliki in v celoti v enem pisnem izvodu skupaj z vsemi obrazci razpisne dokumentacije in v zaprti ovojnici, opremljeni z obrazcem razpisne dokumentacije z vidno oznako »NE ODPIRAJ – vloga na Javni razpis za demonstracijske projekte vzpostavljanja pametnih mest in skupnosti« z navedbo polnega naziva in naslova pošiljatelja in mora prispeti na naslov: Ministrstvo za javno upravo, Tržaška cesta 21, 1000 Ljubljana najpozneje do izbranih rokov za oddajo vlog, ki so:

* 23. 4. 2021 do 12.ure,
* 10. 9. 2021 do 12. ure.

V primeru neskladnosti podatkov v tiskani in elektronski obliki se šteje, da je za presojo relevantna tiskana oblika.

Vsi dokumenti pisnega izvoda morajo biti povezani z vrvico in zapečateni tako, da jih ni mogoče neopazno odvzemati ali dodajati, razen Priloge 3 razpisne dokumentacije: Vzorec pravilne opreme ovojnice, ki ga prijavitelj nalepi na ovojnico. Če pisni izvod ne bo povezan z vrvico, bo ministrstvo takšno vlogo zvezalo ob odpiranju vloge.

Kot pravočasne bodo upoštevane vloge, ki bodo v določenem roku ne glede na način dostave prispele v vložišče ministrstva.

Neustrezno označene in nepravočasno prispele vloge bodo s sklepom zavržene in neodprte vrnjene prijavitelju.

Variantne vloge niso dopuščene.

Vsi stroški oddaje vloge na javnem razpisu bremenijo prijavitelja.

## ODPIRANJE IN PREGLED VLOG

Vloge bo z vidika pravočasnosti, formalne ter vsebinske popolnosti in ustreznosti preverila in ocenila strokovna komisija za izvedbo javnega razpisa, imenovana s sklepom ministra (v nadaljnjem besedilu: strokovna komisija).

Odpiranje pravočasno prispelih vlog bo izvedeno najkasneje v osmih (8) delovnih dneh po datumu za oddajo vlog. Odpiranje ne bo javno.

Nepravilno označene ovojnice in vloge, ki na ministrstvo ne bodo prispele pravočasno, bodo v roku petnajstih (15) delovnih dni neodprte vrnjene prijaviteljem in bodo s sklepom zavržene. Če iz nepravilno označene ovojnice ne bo mogoče ugotoviti pošiljatelja, bo ovojnica zaradi ugotovitve naslova prijavitelja ter naziva operacije komisijsko odprta in nato vrnjena pošiljatelju, skupaj s sklepom o zavržbi vloge.

Pregled vlog, ki ga bo vodila strokovna komisija, bo potekal na naslednji način:

### Pregled formalne ustreznosti oz. popolnosti posredovanih vlog

Pregled formalne popolnosti posredovanih vlog bo potekalo sočasno z odpiranjem. Formalna popolnost vloge pomeni, da je vlogi priložena vsa dokumentacija, navedena v točki 9.1. (Popolna vloga) razpisne dokumentacije v zahtevanem vrstnem redu, kot je naveden v tej točki.

Prijavitelji morajo upoštevati navodila za izpolnjevanje, kot so zapisana v obrazcu ali razpisni dokumentaciji in se držati določenih omejitev obsega strani.

Prijavitelji morajo uporabiti obrazce iz razpisne dokumentacije, ki se jih ne sme spreminjati.

V vseh finančnih tabelah se predstavljajo podatki v evrih (EUR). Izračuni morajo biti pravilni in se morajo medsebojno ujemati.

Prijavitelji formalno nepopolnih vlog bodo v osmih (8) delovnih dneh po odpiranju s pozivom po pošti pozvani k dopolnitvi vloge. Prijavitelji bodo morali dopolniti vlogo v roku, ki ga bo določila strokovna komisija, vendar najkasneje v osmih (8) dneh od prejema poziva k dopolnitvi. Nepopolna vloga, ki je prijavitelj v roku ne bo dopolnil, oziroma če je ne bo dopolnil v skladu s pozivom k dopolnitvi, bo s sklepom zavržena.

Prijavitelj v dopolnitvi ne sme spreminjati višine zaprošenih sredstev, razen po zahtevi in uskladitvi z ministrstvom  in tistega dela vloge, ki se veže na investicijske in  tehnične specifikacije predmeta vloge ali tistih elementov vloge, ki vplivajo ali bi lahko vplivali na drugačno razvrstitev njegove vloge glede na preostale vloge, ki jih je ministrstvo prejelo v postopku dodelitve sredstev.

### Pregled vsebinske ustreznosti posredovanih vlog

Formalno popolne vloge bo strokovna komisija vsebinsko pregledala. Pri pregledu bo preverila skladnost posredovane vloge s pogoji javnega razpisa in razpisne dokumentacije. Pogoji so predmet preverjanja tudi pred začetkom ocenjevanja.

Pregled izpolnjevanja pogojev se bo izvajal za vsakega od vključenih partnerjev. Izjavo o izpolnjevanju pogojev (obrazec 2) mora podpisano in pravilno izpolnjeno oddati vsak partner vključen v konzorcij.

Ministrstvo bo za potrebe tega javnega razpisa upoštevalo podatke iz vloge ter pridobilo dokazila glede izpolnjevanja pogojev tudi iz uradnih evidenc. Prijavitelj lahko iz razloga hitrejše izvedbe postopka ustrezna dokazila iz uradnih evidenc (potrdilo FURS) za sebe in konzorcijske partnerje priloži tudi sam. Priporočljivo je, da prijavitelj preveri tudi izpolnjevanje pogojev vseh konzorcijskih partnerjev.

V primeru dvoma glede upravičenosti katerega koli prijavitelja oz. partnerja lahko ministrstvo zahteva dodatna pojasnila ali dokazila. V primeru, da prijavitelj ali posamezni konzorcijski partner ne izpolnjuje pogojev, se celotna vloga izključi iz nadaljnje obravnave in se zavrne. Če konzorcijski partner sodeluje v več vlogah, se vse vloge zavrnejo zaradi neizpolnjevanja pogojev.

V primeru nejasnosti, neusklajenosti, manjkajočih podatkov ali nepravilnosti v vlogi, bo ministrstvo prijavitelja pozvalo k pojasnitvi, posredovanju dodatnih pojasnil v zvezi s posredovano vlogo in/ali uskladitvi vloge (v nadaljevanju: pojasnitev vloge). Prijavitelji vsebinsko neusklajenih vlog bodo v tridesetih (30) dneh od ugotovljene formalne popolnosti vloge pozvani k pojasnitvi vloge, ki jo bodo morali uskladiti oz. pojasniti najkasneje v petnajstih (15) dneh od prejema poziva.

Prijavitelj v dopolnitvi ne sme spreminjati višine zaprošenih sredstev, razen po zahtevi in uskladitvi z ministrstvom in tistega dela vloge, ki se veže na investicijske in tehnične specifikacije predmeta vloge ali tistih elementov vloge, ki vplivajo ali bi lahko vplivali na drugačno razvrstitev njegove vloge glede na preostale vloge, ki jih je ministrstvo prejelo v postopku dodelitve sredstev.

Če prijavitelj pojasnitev ne posreduje v postavljenem roku, jih strokovna komisija pri presoji vloge ne bo upoštevala in bo vlogo presojala glede na navedbe v vlogi brez pojasnitev oz. uskladitev.

**11.3. Zahteva ministrstva po prilagoditvi finančnega načrta in aktivnosti projekta pred izvedbo ocenjevanja**

V primeru, da strokovna komisija na podlagi pregleda vlog pred izvedbo ocenjevanja ugotovi, da posamezne predlagane aktivnosti projekta niso upravičene do sofinanciranja ali da predvideni upravičeni stroški presegajo predmet sofinanciranja ali ugotovi druga odstopanja, od prijavitelja zahteva prilagoditev načrta aktivnosti projekta ter finančnega načrta projekta. Strokovna komisija lahko od prijaviteljev zahteva tudi dodatna pojasnila oziroma obrazložitve o projektu, aktivnostih in načrtovanih stroških. V primeru, da pojasnila ali zahtevani popravki finančnega načrta projekta ne bodo posredovana v roku in na način, ki bo določen v pozivu, bo strokovna komisija prijavo ocenila na podlagi obstoječih podatkov. Poziv za posredovanje sprememb aktivnosti projekta in finančnega načrta projekta ter dodatnih pojasnil se bo prijaviteljem posredoval po elektronski pošti na elektronski naslov prijavitelja, naveden na prijavnem obrazcu.

V primeru, da bo prijavitelj v prijavi kot upravičene navedel tudi neupravičene stroške, bo strokovna komisija ustrezno znižala višino sofinanciranja ter prijavitelju predlagala nižjo višino sofinanciranja od zaprošene.

V primeru, da bo prijavitelj v vlogi prijavil prihodke projekta, bo strokovna komisija ustrezno znižala višino sofinanciranja ter upravičencu predlagala nižjo višino sofinanciranja od zaprošene. Komisija lahko pozove prijavitelje k ponovnem pregledu upravičenih stroškov oz. predlaga zmanjšanje stroškov, ki so po mnenju ocenjevalcev previsoko ali nerealno ocenjeni.

## OCENJEVANJE VLOG

Vloge, ki bodo formalno in vsebinsko popolne, bo ocenila komisija za ocenitev vlog. Ocenjevalni postopek bo temeljil na merilih za ocenjevanje / točkovanje vlog iz te razpisne dokumentacije (4. Merila za ocenjevanje vlog)

Vsako vlogo, ki izpolnjuje vse pogoje za kandidiranje, bosta ocenila dva ocenjevalca. V primeru razhajanja ocene za več kot 15 točk bo vlogo ocenil še tretji ocenjevalec. Končna ocena se bo oblikovala na osnovi povprečja vseh treh ocen in jo bo po predstavitvi potrdila komisija za oceno vlog.

Pri ocenjevanju se izbere trditev, ki najbolje opisuje vsebino projekta pri danem merilu. V polje se vpiše ustrezno število točk iz danega razpona za izbrano trditev. Dodeljeno število točk je treba utemeljiti.

Operacija lahko doseže največ 100 točk. Prijavitelj za operacijo, ki je skupno pridobila manj kot 60 točk in hkrati manj kot 16 točk pri prvem sklopu kriterijev (Kakovost), manj kot 10 točk pri tretjem sklopu kriterijev (Izvedljivost), ter manj kot 14 točk pri četrtem sklopu kriterijev (Družbeni vpliv), ne more pridobiti sofinanciranja.

Sredstva se vlogam, ki so dosegle prag, dodeljujejo po vrsti od najvišje ocenjene dalje. Dodeljevanje se izvaja skupaj za obe kohezijski regiji do porabe sredstev. V primeru mešanih konzorcijev (ki so sestavljeni tako iz občin iz vzhodne, kot tudi zahodne kohezijske regije) se sredstva dodeljujejo do porabe razpoložljivosti v posamezni kohezijski regiji.

V primeru, da sredstva ne zadoščajo za kritje celotnega zaprošenega zneska, lahko komisija predlaga znižan znesek prijavitelju. Če se ta s predlogom zmanjšanja ne strinja, se šteje, da odstopa od vloge.

V primeru, da sredstva ostanejo nerazporejena, da prijavitelj odstopi od podpisa pogodbe ali če se pogodba ne sklene v predpisanem roku, se lahko izbere naslednja vloga, ki je glede na doseženo število točk upravičena do sofinanciranja.

Če komisija presodi, da preostanek sredstev za izvedbo projekta ne zadošča, projekta za sofinanciranje ne predlaga.

V primeru, da več prijaviteljev doseže enako število točk in bi bila z njihovo uvrstitvijo na predlog (seznam) prejemnikov sredstev presežena skupna razpoložljiva sredstva, se o uvrstitvi teh vlog na seznam odloči glede na število točk, doseženih v posameznih kriterijih po naslednjem vrstnem redu:

* vloga, katere konzorcij občin zajema več prebivalcev, se dodeli sredstva prednostno.

Komisija za ocenjevanje bo predstojniku ministrstva (v nadaljnjem besedilu: minister) v odločanje podala predlog za vse na javni razpis prispele vloge. Minister sprejme končno odločitev s sklepom o zavrženju za formalno nepopolne vloge, neustrezno dopolnjene vloge in prepozno prispele vloge, s sklepom o zavrnitvi za vse vsebinsko neustrezne vloge, vloge, ki niso dosegle praga za sofinanciranje in vloge, ki so sicer dosegle prag za sofinanciranje, pa za njihovo sofinanciranje ne bi bilo na voljo razpoložljivih sredstev (poraba sredstev).

Minister sprejme končno odločitev s sklepom o izboru operacije za formalno popolne in vsebinsko ustrezne vloge, ki so dosegle prag za sofinanciranje in so bila za njihovo sofinanciranje na voljo sredstva.

Z izbranimi prijavitelji bodo sklenjene pogodbe o sofinanciranju. Vzorec pogodbe o sofinanciranju je sestavni del razpisne dokumentacije. Ministrstvo si pridržuje pravico, da vsebino pogodbe pred podpisom spremeni. Upravičenec lahko podpis pogodbe zavrne. V tem primeru se šteje, da je odstopil od vloge na javni razpis.

Navodila ministrstva za izvajanje operacij, ki jih bodo upravičenci dolžni spoštovati pri izvajanju operacije, bodo objavljena naknadno.

Ministrstvo si pridržuje pravico, da lahko javni razpis kadarkoli do izdaje sklepov o (ne)izboru operacij spremeni ali prekliče, z objavo v Ur. l. RS.

## OBVEŠČANJE O IZBORU IN POGOJI ZA PODPIS POGODBE

Prijavitelji bodo o rezultatih Javnega razpisa obveščeni s sklepom najkasneje v roku šestdeset (60) dni od datuma zaključenega odpiranja vseh vlog, prispelih na javni razpis.

O dodelitvi sredstev s sklepom odloči minister.

Komisija bo izvedla vsak naslednji krog odpiranj le, če bodo na razpolago sredstva za sofinanciranje novih vlog.

Ministrstvo bo lahko za vse operacije, za katere bo izdan sklep o izboru operacije, izvedlo kontrolo na terenu, da preveri resničnost podatkov, ki jih je prijavitelj navedel v vlogi. Upravičenec bo o kontroli na terenu predhodno obveščen. Če se dejansko stanje na terenu ne bo ujemalo s prikazom stanja v vlogi na javni razpis, ministrstvo ne bo pristopilo k podpisu pogodbe.

Prijavitelji bodo na podlagi sklepa o izboru operacije pozvani k podpisu pogodbe. Če se prijavitelj v roku osmih (8) dni od prejema poziva na podpis pogodbe na poziv ne bo odzval, se bo štelo, da je umaknil vlogo za pridobitev sredstev. Pogodba o sofinanciranju bo pričela veljati z dnem, ko jo bosta podpisali obe pogodbeni stranki.

Rezultati predmetnega javnega razpisa so informacije javnega značaja in bodo po izdaji sklepov o izboru operacij objavljeni na spletni strani ministrstva in na spletni strani [www.eu-skladi.si](http://www.eu-skladi.si).

Če bo ugotovljeno neizpolnjevanje pogojev kadarkoli v času postopka javnega razpisa ali kadarkoli kasneje, se pogodba s prijaviteljem ne podpiše, že podpisana pogodba o izboru operacije se razveže, že izdan sklep pa razveljavi ter od upravičenca zahteva vračilo sredstev, skupaj z zakonitimi zamudnimi obrestmi od dneva izplačila do dneva vračila sredstev.

## DOSEGANJE CILJEV OZ. KAZALNIKOV OPERACIJE

Na operacijah se bo spremljalo doseganje kazalnikov učinka in rezultata. Kazalniki učinka se bodo dokazovali letno ter ob zaključku operacije, kazalniki rezultata pa še 5 let po zaključku operacije. Doseganje kazalnikov učinka se bo spremljalo enkrat letno v skladu z Navodili organa upravljanja za načrtovanje, odločanje o podpori, spremljanje, poročanje in vrednotenje izvajanja evropske kohezijske politike v programskem obdobju 2014-2020. Ministrstvo bo kazalnike rezultata spremljalo še 5 let po zaključku operacije. K doseganju kazalnikov učinka bo ministrstvo upravičence zavezalo v sklenjeni pogodbi o sofinanciranju.

Kazalnik učinka operativnega programa po tem javnem razpisu je:

* 1. Število podprtih demonstracijskih projektov za predstavitev, testiranje novih rešitev za neposredno uporabo v praksi in demonstracijo uporabe. Najmanj 8 podprtih demonstracijskih projektov.

Specifična kazalnika učinka po tem javnem razpisu sta:

1. Število objavljenih zbirk podatkov, dostopnih na portalu Odprti podatki Slovenije (OPSI portalu).
2. Število opravljenih predstavitev demonstracijskih rešitev.

Kazalnik rezultata:

1. Število uporabnikov storitev.

Nedoseganje kazalnikov učinka iz pogodbe je lahko razlog za vračilo sredstev.

Sredstva bo upravičenec vračal sorazmerno glede na odstotek nedoseženega kazalnika učinka.

## MOREBITNO DOPOLNILNO FINANCIRANJE

Dopolnilno financiranje med ESS in ESRR, skladno z 98. členom Uredbe 1303/2013/EU, ni predvideno**.**

## OSTALE ZAHTEVE

Prijavitelji bodo morali podpisati izjavo, da so seznanjeni s spodaj navedenimi posledicami in da bodo pri izvajanju operacije upoštevali in spoštovali naslednje zahteve:

### Zahteve glede informiranja in obveščanja javnosti

Upravičenci so dolžni zagotoviti informiranje in obveščanje javnosti o projektu skladno s členoma 115 in 116 Uredbe 1303/2013/EU in navodili organa upravljanja na področju komuniciranja vsebin evropske kohezijske politike v programskem obdobju 2014-2020.

Upravičenci morajo zahteve informiranja upoštevati pri komuniciranju z ministrstvom ter v vseh aktih, sklepih, pogodbah in drugih listinah v povezavi s projektom.

Obvezno je treba upoštevati Navodila organa upravljanja na področju komuniciranja vsebin kohezijske politike v programskem obdobju 2014–2020, ki so objavljena na spletni strani <http://www.eu-skladi.si/sl/ekp/navodila>. Navodila natančno opisujejo naloge upravičencev in ostalih deležnikov, vključenih v izvajanje evropske kohezijske politike, tehnične značilnosti izvajanja ukrepov obveščanja javnosti ter informacije o označevanju informacijskega in komunikacijskega gradiva.

Poleg Navodil je treba upoštevati tudi Priročnik celostne grafične podobe evropskih strukturnih in investicijskih skladov za programsko obdobje 2014–2020, ki je objavljen na spletni strani: <http://www.eu-skladi.si/sl/dokumenti/cgp_prirocnik_strukturni_skladi-koncni.pdf>

### Zahteve glede spremljanja neto prihodkov operacije

Upravičenec bo moral dokumentirano spremljati in prikazovati neto prihodke operacije skladno z 61. členom Uredbe 1303/2013/EU. Prihodke je treba evidentirati in spremljati na posebnem stroškovnem mestu ali ustrezni računovodski kodi tako, da bo možen ločen izpis iz računovodskih evidenc. Če se bodo pri izvajanju operacije ustvarili neto prihodki, bo treba za višino ustvarjenih prihodkov znižati upravičene stroške. Prihodke, ki nastajajo tekom izvajanja operacije, pa je treba upoštevati že pri ZZI, saj se ustvarjeni neto prihodki odbijejo od zahtevanega zneska. Poračun se izvede najkasneje ob predložitvi zadnjega ZZI. O neto prihodkih, ki nastajajo med izvajanjem operacije, je upravičenec dolžan poročati sproti, med izvajanjem operacije.

Upravičenec je zavezan spremljati prihodke na operaciji vsaj še pet (5) let po zaključku operacije.

## DODATNE INFORMACIJE IN OBVEŠČANJE

Dodatne informacije oziroma vprašanja se posredujejo po elektronski pošti na naslov: PMIS.mju@gov.si. Kontaktna oseba za posredovanje dodatnih informacij v zvezi s tem javnim razpisom in z razpisno dokumentacijo je vodja razpisne komisije mag. Jurij Dolžan, na voljo vsak delavni dan med 10. in 11. uro na telefonski številki 01/ 478 4765.

Vprašanja morajo prispeti na zgoraj navedena naslova najkasneje deset (10) dni pred iztekom roka za oddajo vlog. Ministrstvo bo objavilo odgovore na vprašanja najkasneje šest (6) dni pred iztekom roka za oddajo vlog, pod pogojem, da je bilo vprašanje posredovano pravočasno. Vprašanja, ki bodo prispela po 10. dnevu pred iztekom roka za oddajo vlog, ne bodo upoštevana. Vprašanja in odgovori bodo javno objavljeni na [tem spletnem naslovu](https://www.gov.si/zbirke/javne-objave/javni-razpis-za-demonstracijske-projekte-vzpostavljanja-pametnih-mest-in-skupnosti-jr-pmis/). Objavljeni odgovori postanejo sestavni del razpisne dokumentacije. Potencialni prijavitelji bodo o vseh novostih sproti obveščeni preko prej navedene spletne strani.

Ministrstvo bo organiziralo informativne dneve. Datumi informativnih dni in druge informacije bodo objavljene na spletnih straneh ministrstva.

## IZVAJANJE PROJEKTA

Ne glede na to, da je le izbrani prijavitelj podpisnik pogodbe z ministrstvom, je odgovornost konzorcijskih partnerjev kot upravičencev v razmerju do ministrstva neomejeno solidarna.

## SPREMEMBA IZVAJANJA PROJEKTA

Skladno z določili javnega razpisa in razpisne dokumentacije, vključno s pogodbo o sofinanciranju, je treba o vsaki spremembi izvajanja projekta (glede na vsebino potrjene vloge) podati na ministrstvo obvestilo in prošnjo za soglasje. Ministrstvo samo presodi, ali je soglasje dejansko potrebno. Ministrstvo v vsakem primeru obvesti upravičenca o svoji odločitvi, v primeru potrebnega soglasja, pa podano spremembo obravnava in poda svoje soglasje ali nesoglasje.

# PRILOGE K RAZPISNI DOKUMENTACIJI

Priloge k razpisni dokumentaciji so objavljene v različnih formatih ločeno zaradi lažje uporabe s strani prijaviteljev. Navedena je spletna povezava za vsak dokument.

Obrazec 1: Podatki o projektu, prijavitelju, partnerjih in finančni podatki ([excel dokument](https://www.gov.si/assets/ministrstva/MJU/DID/PMIS/Obrazec_1_Podatki-o-projektu-prijavitelju-partnerjih-in-financni-podatki.xlsx))

Obrazec 2: Izjava o sprejemanju pogojev javnega razpisa (prijaviteljev in partnerjev konzorcija) ([word dokument](https://www.gov.si/assets/ministrstva/MJU/DID/PMIS/Obrazec_2_Izjava-o-sprejemanju-pogojev-javnega-razpisa.docx))

Obrazec 3: Prijava projekta ([word dokument](https://www.gov.si/assets/ministrstva/MJU/DID/PMIS/Obrazec_3_Prijava-projekta.docx))

Obrazec 4: Evidenca opravljenega dela ([excel dokument](https://www.gov.si/assets/ministrstva/MJU/DID/PMIS/Obrazec_4_Evidenca-opravljenega-dela-v2.xlsx))

Priloga 1: Vzorec pogodbe o sofinanciranju ([word dokument](https://www.gov.si/assets/ministrstva/MJU/DID/PMIS/Priloga_1_Vzorec-pogodbe-o_sofinanciranju.docx))

Priloga 2 Vzorec konzorcijske pogodbe ([word dokument](https://www.gov.si/assets/ministrstva/MJU/DID/PMIS/Priloga_2_Vzorec-konzorcijske-pogodbe.docx))

Priloga 3: Oprema ovojnice za prijavo ([word dokument](https://www.gov.si/assets/ministrstva/MJU/DID/PMIS/Priloga_3_Oprema-ovojnice-za-prijavo.docx))

Priloga 4:Razdelitev slovenskih občin glede na kohezijsko in statistično regijo ([word dokument](https://www.gov.si/assets/ministrstva/MJU/DID/PMIS/Priloga_4_Razdelitev-slovenskih-obcin-glede-na-kohezijsko-in-statisticno-regijo.docx))

Priloga 5: Tehnična priloga (Kontekst Broker) ([word dokument](https://www.gov.si/assets/ministrstva/MJU/DID/PMIS/Priloga_5_Tehnicna-priloga-Kontekst-Broker-v3.docx))

Priloga 6: Metodologija izračuna standardne lestvice stroška na enoto za stroške osebja (SSE) ([word dokument](https://www.gov.si/assets/ministrstva/MJU/DID/PMIS/Priloga_6_Metodologija-SSE.docx), [pdf dokument](https://www.gov.si/assets/ministrstva/MJU/DID/PMIS/Priloga_6_Metodologija_SSE_P.pdf))

1. https://ec.europa.eu/growth/content/blueprint-cities-and-regions-launch-pads-digital-transformation-0\_en [↑](#footnote-ref-1)
2. https://ec.europa.eu/info/eu-regional-and-urban-development/topics/cities-and-urban-development/city-initiatives/smart-cities\_en [↑](#footnote-ref-2)
3. https://ec.europa.eu/digital-single-market/en/internet-of-things [↑](#footnote-ref-3)
4. SRIP PMIS Ključne usmeritve: Ekosistem pametnega mesta, str 5, 6. <http://pmis.ijs.si/wp-content/uploads/2017/05/Klju%C4%8Dne-usmeritve-SRIP.pdf> [↑](#footnote-ref-4)
5. <https://oascities.org/wp-content/uploads/2019/06/OASC-MIMs.pdf> [↑](#footnote-ref-5)
6. <https://ec.europa.eu/regional_policy/sources/docgener/studies/pdf/cba_guide.pdf> [↑](#footnote-ref-6)
7. <https://podatki.gov.si> [↑](#footnote-ref-7)
8. Pri določitvi standardne lestvice stroška na enoto je uporabljena pravna podlaga in metodologija določitve letne vrednosti financiranja zaposlenih, ki izvajajo RR projekte, za leto 2021 za začasne cene ekvivalenta polne zaposlitve za leto 2021. [↑](#footnote-ref-8)